
Cantant,  cantant,  nasqué  la  infàmia 
i  descantant  la  redempció. 

MARAGALL 


Fou  estrenada  en  el  «Teatre  Bartrina»  de  Reus,  la  nit 
del  13  de  gener  de  l'any  192 1,  per  la  companyia  Vila-Daví  i 
sota  el  repartiment  que  segueix  : 

Maria,  Maria  Vila  ;  Anselm,  pare,  Pius  Daví  ;  Anselm, 
fill,  Eduard  Serrahima  ;  Aleix,  Enric  Lluelles  ;  MarTina, 
Adela  Perelló  ;  Florentina,  Soledat  Masriera  ;  Roser,  Ma- 
ria Valentí  ;  Galofré,  Gasto  A.  Màntua  ;  Prospu,  Salvador 
"Cervera  ;  El  mosso,  Antoni  Aguiló  ;  Noia  captaire,  Anna 
Peris  j  Noi  captaire,  Joan  Galceran  ;  Captaire  i.er,  Salva- 
dor Cervera  ;  Captaire  2.°n,  Antoni  Aguiló. 


L'acció  al  Mas  Cabres,  a  la  Muntanya  de  Prades  (Tar- 
ragona).— Hisenda  partida  en  dues  parts  :  el  Mas  de  Baix 
i  el  Mas  de  Dalt,  que  és  l'anomenat  Mas  Cabres. 


612966 


PERSONATGES 

ANSELM.   Hereu  de  la  hisenda  on  passa  l'acció.  Jove  de 
.    30  anys.  Home  fort  i  purament  fisiològic.  De  la  seva 
fisiologia  en  dedueix  la  seva  lògica. 

MARIA.  Dona  de  l'Anselm.  Jove  de  26  a  28  anys.  Pubilla» 
del  Mas  del  Frare.  Dona  emotiva  i  d'una  gran  sensi- 
bilitat. 

ANSELM,  FILL.  Fill  de  l'Anselm  i  de  la  Maria.  Jove  de  18 
anys.  Fort  i  d'una  sanitat  com  son  pare. 

ALEIX.  Amic  íntim  de  l'Anselm.  Jove  de  30  anys.  Home 
d'un  gran  sentimentalisme  i  d'una  idealitat  a  ultrança. 
La  seva  lògica  és  tota  fruit  de  la  seva  imatgeria.  Les 
imatges  centrals  de  tota  l'obra  són  filles  de  l'Aleix. 

MARTINAí  Dona  de  l'Aleix.  Jove  d'uns  30  anys.  Joiosa  i 
finament  irònica. 

GALOFRÉ.  Vell  cec  de  65  a  70  anys.  Es  l'home  de  con» 
fiança  del  Mas  Cabres.  De  petit  que  és  a  la  casa.  Duu 
dintre  l'obra  la  veu  de  la  tradició.  Tots  els  temes  anun- 
ciats pels  altres,  especialment  per  la  Maria  amb  qui 
conviu  més,  esdevenen,  al  passar  per  ell,  més  íntims, 
més  profunds  i  més  greus. 

PROSPU.  Masover  del  Mas  de  Baix.  Home  d'uns  40  anys. 
Pagès   d'una  gran  simplicitat  i   senzillesa. 

DOS  MOSSOS.  Mossos  del  Mas  de  Baix.  L'un  de  25  anys, 
l'altre  de  30. 

FLORENTINA.  Captaire,  velleta  d'uns  70  anys.  D'una  in- 
timitat i  d'una  dolçor  exquisides. 

CHOR  DE  CAPTAIRES.  Homes,  dones,  nois. 


ACTE  PRIMER 


Interior  d'una  cuina  de  masia.  Al  fons  una  porta,  i,  més 
al  fons  encara,  es  veu  la  del  carrer,  i  el  bosc  encès  de  llum 
de  posta.  Damunt  de  la  porta,  al  bell  mig  del  llindar,  hi  ha 
un  quadro  d'època.  A  l'esquerra  una  llar  de  campana.  A  la 
dreta  una  finestra  oberta.  Entre  la  porta  i  la  llar  una  taula 
d'època,  amb  un  banc  arredossat  a  la  paret  del  fons.  A  la 
dreta  una  escala  de  barana  de  fusta  que  dóna  a  una  gale- 
ria. Es  un  cap  al  tard  de  tardor.  El  vell  Galofré,  sol,  assen- 
tat al  banc,  tria  d'esma,  llegum  que  té  estès  pel  damunt  de 
Ja  taula  i  el  va  fent  caure  a  un  purgador  que  té  a  la  falda. 

GALOFRÉ 

(Dient  d'una  manera  trencada  el  que  va  pensant.) 
Galofré,  sembla  ahir.  Mentre  guardaves 
el  bestià,  sentires  sota  terra 
aquella  veu  d'auxili  enternidora... 
I,  baixant  a  l'avenc  de  l'Almussara, 
vas  trobà  el  pare  de  l'Anselm,  el  pobre!... 
Em  besà  de  content.  Feia  tres  dies... 
Del  foc  de  Prades  que  faltava  a  casa... 
Havien  rebut  lletra  que  els  hi  deia  : 
— Si  no  pugeu  setze  unces  vora  Prades, 
ja  trobareu  a  qui...  El  vostre  pare  • 
ja  no  el  trobareu  mai  més...  I  d'aquell  dia, 
Galofré,  que  t'han  pres  com  de  família. 
Valgà'm  això,  sinó  al  perdre  la  vista,      V 
hauria  hagut  d'anar  de  porta  en  porta, 
"'com  aquell  vell  ceguet  que  acompanyava 
la  meva  Florentina...  la  pobreta  ! 
Sembla   ahir!... 


ALEIX 

(Del  fons.) 
Anselm ! 

GALOFRÉ 
Entreu,  Aleix. 

ALEIX 

(Entrant.) 
L 'hereu  és  fora  ? 

GALOFRÉ 

Ell  com  sempre,  darrera  les  caceres. 

ALEIX 
I  la  Maria? 

GALOFRÉ 
(_...-,  On  voleu  que  sigui  : 

és  al  "poble. 

ALEIX 
Ja  hi  té  bona  ceguera ! 

GALOFRÉ 
Que  si  l'hi  té,  dieu  ?  Ella  i  la  filla 
del  Vicentó  no  en  tenen  'prou  del  dia  : 
sempre  xiuxiuejant,  són  carn  i  ungla. 

ALEIX 
I  amb  aquestes  misseres  es  confia  ? 
Ara  comprenc,  Galofré,  la  basarda 
que  tot  el  daquest  Mas  fa  a  la  Maria. 
Prou  deuen  ésser  elles  qui  li  conten 
la  llegenda  del  pou  i  les  falòrnies 
dels  vells  d'aquesta  casa,  en  glòria  sien ! 

*       GALOFRÉ 
Ja  ho  podeu  dir.  No  ho  sé...  jo  juraria 
que,  per  més  fort  que  sigui  i  més  que  faci, 
l'Anselm  aquesta  la  perdrà  ;  a  la  jove, 
avesada  com  era  al  «Mas  del  Frare», 
«El  Mas  Cabres»  li  ha  de  caure  sobre. 


Aquest  mas  és  tan  sol,  i  ella,  la  pobra,  ,» 

ja  ho  sabeu,  és  de  mena  tan  joiosa ! 

ALEIX 

(Amb  planyença.) 
Pobre  Anselm ! 

(Sentint  remor  al  fons.) 
La  Maria  ! 

(A   la  Maria,  que  entra.) 
Benvinguda  ! 

MARIA 
(Entrant.  De  tant  en  tant  mirarà  recelosa  el  quadro 
que  hi  ha  damunt  el  llindar  de  la  porta.) 
Déu  vos  guard ! 

GALOFRÉ 

Déu  et  guard  de  mal,  Maria  ! 

ALEIX 

(Gentil.) 
L'avi  Galofré  i  jo  ja  t'enyoràvem ! 

MARIA 
Vinc  de  la  vila  a  proveí,  i  l'amiga 
m'ha  fet  fer  temps  devora  la  Font  Freda. 

(Sobtadament  i  trencant  la  conversa.) 
Què  dèieu  de  l'Anselm  ? 

ALEIX 

(Sobtat.) 
Què  vols  que  en  digui ! 

GALOFRÉ 
Dèiem  adés  que  aquesta  ceguerota 
de  les  perdius  li  creix  de  cada  dia. 

MARIA 
Ja  ho  podeu  dir.  I,  mentrestant,  jo  sola  ! 

GALOFRÉ 
Tu  sola,  dius,  Maria  !  Gràcies,  filla  ; 
ja  veig  que  em  tens  per  ben  poqueta  cosa ! 


ALEIX 

(A  Maria.) 
No  ho  deus  di  així,  els  capvespres,  quan  arriba 
i  per  tot  Déu  te  guard  t'omple  la  falda 
dels  moixons  que  li  boten  per  la  sina 
i  esternellada  cap  a  cap  d'esquena 
t'hi  duu  una  llebre  encara  esfereïda. 

MARIA 

(Enyorosa.) 
Era  aquells  temps,  i  al  nostre  Mas  del  Frare, 
que  aquestes  poses  m'eren  mitja  vida. 
(Sobtadament  i  adonant-se  que  no  li  han  dit  el  que    '• 
deien  de  l'Ansel.) 
Què  dèieu  de  l'Anselm  ? 

ALEIX 

Dubtes  de  l'avi ! 
Dubtes  del  vostre  amic  Aleix,  Maria  ! 

GALOFRÉ 
Ja  podeu  sermonar-la,  ja,   debades. 

MARIA 
Ai,  Aleix,  si  sabies  les  angoixes 
que  cada  dia  a  l'arribà  al  capvespre 
em  van  duent  al  cor  totes  les  ombres  ! 
Si  ho  sabies,  Aleix,  i  si  ho  sabia... 
(Sobtadament,  i  més  enèrgica,  a  V adonar-se  que  enca- 
ra no  li  han  dit  el  que  ella  pregunta.) 
Què  dèieu  de  l'Anselm  ? 

ALEIX 

(Molt  sobtat  i  estranyat.) 
I  com  te  tornes  ! 

GALOFRÉ 

Sembla  per  males  arts  que  aquella  noia 
tan  franca,  tan  oberta  i  agradosa 
que  omplia  d'alegrois  aquesta  casa, 
pugui  havé  esdevingut  tan  recelosa  ! 


Ara  l'omple  només  d'una  basarda 
que  arriba  fins  a  mi  més  d'una  volta.' 

ALEIX 

(Molt  dolçament.) 
Doncs  on  és  la  Maria  d'aquells  temps 
que  ens  omplia  les  tardes  de  les  festes 
i  sempre  ens  duia  amigues  a  desdir 
i  aquells  poms  de  clavells  i  de  ginesta  ! 

MARIA 

(Molt  enyorada.) 
Qui  deu  regar  les  flors  del  meu  jardí! 
Ai,  que  ja  deuen  ésser  totes  seques !     - 

ALEIX 
Doncs  on  és  la  Maria  d'aquell  temps, 
Mare  de  Déu  de  pobres  i  velletes, 
que  els  omplies  el  cor  de  dolç  consol 
i  el  cistéllet.  de.  l'abundant  minestra? 

MARIA 
Quina  por  que  els  dec  fer !  Tots  m'Han  deixat 
i  sols  em  queda  aquella  més  velleta 
que  canta  l'oració  de  Sant  Magí 
i  porta  un  cantiret  d'aigua  beneita 
que  cura  de  quartanes  i  dolor, 
de  mals  els  més  dolents  i  de  cangrena  ! 

GALOFRÉ 

(Que  al  sentir  parlar  de  la  Florentina  ha  parat  molt 

bona  orella.) 

La  Florentina !  Dona,  digue-ho  tot, 

la  més  santa,  més  bona  i  més  perfecta ! 

La  que,  durant  els  anys  del  teu  festeig, 

per  cada  sant  dissabte,  endreçadeta, 

s'emportava  les  cartes  per  l'Anselm 

i  et  duia  la  contesta  el  sant  dimecres ! 

ALEIX 

(Molt  dolçament  a  la  Ma\'%.) 
Vols  que  et  tornem  a  dir  la  Mario"? 

(El  vell  Galofré  surt,  amb  el  purgador  de  llegum  triat,i 

per  la  porta  del  fons.) 

Vols  que  ét  rondem  de  nou  a  la  finestra  ? 

Vols  que  et  fem  enramades  al  carrer, 

com  aquell  temps  que  n'eres  fadrineta 

i  hi  veníem  d'aquí  amb  el  teu  Anselm, 

i  tu,  deixant  ta  cambra  de  puntetes, 

obries  poc  a  poc  el  finestró 

i  ens  veies  amarats  de  lluna  plena  ? 

Vols  que  et  tornem  a  dir  la  Marió  ? 

MARIA 

(Trista  i  una  mica  histèrica.) 
Em  deien  Marió  !  Quina  dolcesa  ! 
Mes  ai !  que  aquella  Marió  ja  ha  mort 
i  de  la  morta  tota  jo  en  sóc  plena ! 


ALEIX 

(Reptant-la. 
Calla,  Maria! 


MARIA     . 
Digué 'm  Marió  \ 
Mes  no,  que  la  duc  morta  i  em  corgela... 
L'ha  matada  l'amor  del  seu  Anselm... 
era  una  flor  tot  l'any  florida  i  verda... 
L '-Anselm  l'ha  trasplantada  de  terrer... 
i  no  veu  que  un  mal  aire  li  asseca... 

(Assenyalant  cap  a  la  finestra.) 
L'aire  tebi  que  munta  d'aquest  pou... 
i  omple  aquest  mas  més  buit  que  una  cisterna. 
No  el  veus,  el  pou,  Aleix  ?  Doncs,  negra  nit. 
s'hi  sent  la  veu  del  vell  Cabres  en  pena ! 

ALEIX 

(Reptant-la  dolçament.) 
I  goses  dubtà  així  del  teu  Anselm! 
I  et  creus,  Maria,  que  si  fossin  certes 
totes  les  coses  que  t'han  dit  del  pou, 
dels  vells  del  mas  i  altres  històries  negres, 
l'Anselm  voldria  torturar-te  així  ? 
Massa  hauràs  escoltat  les  males  llengües ! 


MARIA 

(Amb   esglai   i   asseyalant   el   quadro   de    damunt   la 

porta.) 

No  veus  el  vell  Cabres  ?  Belluga  els  ulls 

i  em  mira  amb  la  mirada  tot  oberta ! 

Quina  verdò,  el  mirar  del  vell  Cabres ! 

{Torna  a  entrar  el  vell  Galofré,; 

ALEIX 

{Enèrgic.) 
Calla,  que  aquest  desvari  et  farà  perdre 
i  no  hi  ha  res  que  s'encomani  tant 
com  és  l'esgarrifor  de  la  feresa. 

GALOFRÉ 
{Que  es  troba  sota  mateix  del  quadro  i  s'hi  gira.) 
Si  s'encomana,  deies!  Cec  com  só, 
no  hi  ha  cap  dia  que,  en  vení  el  capvespre, 
no  em  fassi  veure  els  ulls  del  vell  Cabres 
com  dos  dagues  d'acer  que  m'ataleien, 
amb  una  gota  de  verdet  penjant 
i  sempre  a  punt  de  caure'm  a  la  testa. 

ALEIX 

(Enèrgic,  a  tots  dos.) 
Calleu! 

MARIA 

(Va  per  tirar-se  als  peus  de  V Aleix  i  ell  no  li  ho  dei 

xa  fer.) 

Aleix,  tu  que  ets  l'únic  amic 

de  qui  l'Anselm  aprèn  i  s'aconsella, 

demana-li  que  em  tregui  d'aquest  mas 

si  no  vol  que  m'hi  mati  la  tristesa, 

si  no  vol  que  s'hi  mori  aquest  fill  seu 

que  m'hi  lliga  més  fort  que  una  cadena. 

ALEIX 
Per. l'Anselm  i  per  tu  i  pel  fill  que  duus 
has  d'esforçar-te  a  ser  la  que  abans  eres. 


M 


MARIA 

La  Marió  ja  no  ho  seré  mai  més. 

ALEIX 
Un  fill  pot  fer  reviure... 

{Queda  sobtat  al  sentir  que  criden.  La  Maria  dissi- 
mula el  seu  estat  d'ànim  atiant  el  foc.) 


PROSPU 

*                     (Del  fons.) 

# 

ALEIX 

(Reprenent  el  mateix  to.) 
Coses  ertes. 

GALOFRÉ 

Prospu, 

endavant !  Entreu ! 

(A   l'Aleix.). 
El  masover, 
del  Mas  de  Baix  i  els  mossos  caps  de  colla. 

(Entren  el  Prospu  i  els  dos  mossos.) 

PROSPU   I   MOSSOS 

(Alhora.) 
Bona  nit ! 
Déu  vos  guard ! 

GALOFRÉ,  MARIA  I  ALEIX 

(Alhora.) 
Santa  nit ! 

(Quedant  el  Galofré  sol.) 
que  Déu  nos  dó ! 

ALEIX 

(Al  Prospu.) 
I,  doncs,  Prospu,  què  hi  ha  ?  La  feina  és  bona  ? 

PROSPU 
De  feina,  que  diguem,  no  en  manca  mai. 

Ara  és  el  temps  de  llaurà  a  tota  llonga. 
Avui  hem  fet  la  vostra  partió. 

ALEIX 
Es  una  terra  grassa  que  enamora. 

PROSPU 
I  a  fe  que  els  peus  em  dolen,  del  rostoll. 

GALOFRÉ 
Ja  t'he  sentit  cantar,  i  amb  quina  solta  1 

PROSPU 
Ara  és  el  temps  de  més  bon  treballar  : 
no  fa  fred  ni  calo  i  la  cançó  és  bona,, 
que  a  cada  cap  de  solc  podeu  trobar 
un  perelló  per  refrescar  la  gola. 

MARIA 
(Passant  per  davant  dels  mossos  i  dirigint-se  cap  a 
l'scala  de  la  galeria.) 
I  ara  que  em  recordeu,  dels  perellons, 
me'n  pujareu  demà? 

MOSSO    I.er 
Prou  ! 

MOSSO  2.°n 

Sí,   senyora ! 

MARIA 
I  pugeu-me  un  pomet  de  julivert 

(De  mitja  escala  estant,  es  perd  cap  a  la  galeria.) 
i  un  parell  de  lletugues  d'escarola. 

PROSPU 

(A  V Aleix.) 
Doncs,  tornant  al  que  dèiem... 

r 
ALEIX 

Perdoneu  : 
vaig  a  veure  un  moment  què  fa  la  nostra 


i,  a  no  tardà,  em  torneu  a  tení  aquí. 

GALOFRÉ 

(A   V Aleix  amb  molt  fcinterès.) 
Torneu,  Aleix,  torneu ! 

PROSPU 

(A    Galofré.) 
L'hereu   és  fora  ? 

GALOFRÉ 
Es  a  caçar.  M'ha  dit  que  fóra  aquí 
quan  comencés  el  sol  a  anar  de  baixa, 
i  ja  sabeu  el  punt  que  té  l'hereu 
a  no  fallà  un  sol  mot  a  la  paraula. 

MOSSO    I.er 
{Alçant-se  els  dos  mossos,  al  Prospu.) 
Amb  vós  que  us  espereu... 

PROSPU 

No  n'hi  ha  prou. 
El  sol  ja  es  pon  ;  no  pot  pas  trigar  gaire. 

GALOFRÉ 

04 í  Prospu.) 
Ja  t'ho  diré  :  aquest  mas  els  cau  damunt. 

MOSSO  2. on 
Com  que  a  l 'entrà-hi  ja  et  ve  malastrugança ! 

GALOFRÉ 
Malastrugança  ?  Jo  en  diria  por, 
i  la  por,  que  diguem,  mai  escau  massa. 

PROSPU 
Galofré,  ja  ho  veureu  :  que  el  Mas  Cabres, 
avui,  els  fassi  por,  ja  no  m'estranya. 

GALOFRÉ 
Uns  homes  com  sants  Paus ! 


MOSSO    I.er 

Ja  ho"  sabeu  prou. 

MOSSO  2. on 
Quan  els  vells  van  deixar-la  abandonada, 
gelosos  com  són  ells  de  tot  el  seu, 
alguna  cosa  ha  de  tenir  la  casa ! 

GALOFRÉ 
Falòrnies    d'aquell    temps ! 

PROSPL 

Bé,  ja  ho  veureu, 

(Es  veu  que  va  per  entrar  per  la  porta  del  fons  un 
home  alt  i  fornit.  Al  sentir  aquella  conversa  es  detura 
i  escolta.  Algun  cop  va  per  llençar-se  a  l'escena,  però 
es  conté  al  sntir  el  que  diuen.  Ha  de  dar  la  idea  d'un 
corser  bridat.) 

si  feu  memòria  i  el  record  no  us  falla, 
ans  de  viure-hi,  la  història  d'aquest  mas 
me  l'havíeu  contada  mil  vegades. 

GALOFRÉ 
Jo  et  contava  el  que  es  deia  en  aquells  temps. 

MOSSO    I.er 
I  el  que  es  torna  a  dí,  avui,  altra  vegada. 

MOSSO  2.°n 
El  d'aquella  cançó  que  havia  mort 
i  avui  torna  a  cantar  més  d'un  captaire. 

GALOFRÉ 
D'una  cançó  us  fieu  ? 

PROSPU 

Doncs  ;  i  el  del  vell 
que  per  tornar  la  pau  a  aquesta  casa 
se  n'anà  d'aquest  mas  al  jubileu 
de  la  Mare  de  Déu  de  Ciurana, 
descalç,  una  cadena  a  cada  peu 

i  una  pesantta  rella  a  cada  espatlla! 
Em  sembla  que  era  el  vell  Cabres... 
(En  assenyalar  cap  al  quadro  del  vell  Cabres  s'ado- 
nen de  qui  hi  ha  sota  la  porta.  Diu  amb  espavent.) 

h  'Anselm ! 

ANSELM 

[Avançant  enèrgic.) 
Sí  ;  sóc  l'Anselm,  l'hereu  d'aquesta  casa 
besnét  del  vell  Cabres  que  ve  a  desfer 

[Assenyalant-lo.) 
el  camí  que  ell  va  fer  a  Ciurana. 

GAEOFRE 

(SupHcatiu.) 
Anselm  ! 

ANSELM 
Sí  ;  sóc  l'Anselm  que  ve  a  desfer  ~ 
la  història  dels  difunts  d'aquesta  casa. 

(Adreçant-se  al  vell  Cabres.) 
Vós  ho  volguéreu  fe  amb  oracions, 
els  meus  avis  deixant-la  abandonada, 
i  jo,  que  sóc  l'hereu  i  só  el  més  fort, 
la  vull  desfer  lluitant-hi  cara  a  cara. 
Em  sento  amb  prou  coratge  dintre  el  pit 
i  amb  les  meves  orelles  massa  esclaves 
a  la  veu  i  al  desig  de  les  passions 
per  a  poder  sentir-ne  cap  més  d'altra. 
Em  sento  massa  fort  i  massa  sa 
per  deixar  empeltar-fhe  de  vosaltres. 
Sou  migrats  d'esperit  ;   el  vostre  cos 
és  pastat  d'una  pols  que  no  s'inflama  ; 
creieu  sense  sabé  el  perquè  creieu  ; 
el  vostre  anhel  amb  un  no  res  s'encalma, 
i,  si  sentiu  aquestes  veus  del  pou, 
és  perquè  sou  més  buits  que  el  pou  encara, 
i  en  la  buidor  que  tots  dueu  adins 
troben  encar  ressò  veus  apagades. 

PROSPÜ 

(Molt  imposat.  Els  altres  van  fent  que  sí  amb  el  cap.) 
Vós  ja  sabeu  de  sobres  qui  .sóc  jo 

í  .el  que  per  vós  faríem  tots  nosaltres  ; 

però  amb  això  d'aquestes  veus  del  pou 

què  hi  voleu  fer...  tots  en  sentim  basarda.     ' 
Si  de  petits  que  ja  ho  sentim  contar. 

ANSELM 
No  sou  ni  més  ni  menys  que  els  vostres  pares, 
no  sentiu  més  que  el  que  sentiren  ells, 
ni  cap  altre  volè  avui  us  empara  ; 
que  aquell  que  sap  sentir  pel  seu  sentir 
i  vol  pel  seu  voler  que  mai  no  es  cansa, . 
sempre  duu  encès  un  nou  anhel  al  pit 
i  en  la  seva  embranzida  no  l'espanten 
ni  fites,  ni  muntanyes,  ni  espadats, 
que  un  voler  fort  és  flama  i  vent  i  ales. 
Que  la  fita  dels  pares  és  al  cim  1 
Doncs  els  fills  ja  han  de  botre  a  l'altra  banda. 

PROSPIJ 

{Esporuguit.) 
Home,  Anselm,  què  hi  fareu. 

ANSELM 

(Més  enèrgic.) 
D'ara  endavant 
no  poseu  més  els  peus  a  aquesta  casa, 
que  em  faríeu  entrar  la  pò  a  mi  i  tot, 
que  teniu  la  mirada  extraviada 
i  dintre  la  buidor  que  tots  dueu 
fins  sembla  que  hi  ressonin  mes  paraules. 

(Fent-los  gest  de  treure'ls  de  casa.) 
Aneu  en  nom  de  Déu !  D'ara  endavant 
rebreu,  cada  capvespre,  les  comandes 
dessota  de  l'Alzina  de  Borbó  ; 
ja  em  sembla  que  serà  prou  allunyada. 

PROSPU   I   MOSSOS 

[Se'n  van  escorreguts.) 
Bona  nit! 

GALOFRÉ 
Santa  nit  que  Déu  mos  dó. 
(Una  llum  rogenca  i  molt  fina  de  crepuscle  entra  a 


l'escena  per  la  porta  de  la  galeria  i  per  la  finestr. 
lateral  de  la  part  de  la  galeria.) 

ANSELM 

(Als  que  se'n  van.\ 
Demà  sigueu  al  bosc  de  l'Estelada! 

(Al  Galofré, 
Vós,  Galofré,  també  d'ara  endavant 
heu  d'ésser  fort.  A  dintre  la  masia 
no  heu  de  deixar  sonar-hi  ni  un  sol  mot 
del  pou,  ni  de  la  història  maleïda  ; 
que  aquesta  història  que  ara  es  va  refent, 
si  arribés  a  trobar  ressò  aquí  dintre, 
s'aixecaria  una  remor  d'arreu 
que  no  assossegaríem  nit  ni  dia. 

GALOFRÉ 

(Amb  planyença. 
Ai  Anselm,  que  el  ressò  ja  hi  ha  respost 
i  que  aquesta  clamor  brunz  a  l'oïda 
més  furient  que  la  remor  del  bosc 
les  nits  de  vent  i  pluja  esfereïda ! 
Quin  pensament  que  vas  anà  a  tenir 
de  tornà  a  aquesta  casa  beneïda ! 

ANSELM 
Ja  sabeu  que  só  esclau  de  mi  mateix 
i  del  primer  desig  que  el  cor  em  dicta. 

(Molt  fort} 
Cremarà  aquesta  llar  dintre  aquest  mas 
mentre  l'Anselm  tindrà  un  alè  de  vida. 

■ 

GALOFRÉ 
Bé  t'ho  vaig  dir  que  dintre  d'aquest  mas, 
com  dessota  d'un  niunt  de  cendra  triàa, 
encara  hi  trobaries  la  xardor 
d'aquesta  història  que  ara  maleïes, 
de  la  cançó  que  va  ennegrí  el  record 
dels  morts  d'aquesta  casa,  en  glòria  sien. 

(To  evocatiu.] 
Anselm,  que  la  cançó  ja  va  morint, 
que  van  morint  els  vells  que  la  sabien 


í  els  que  quedem  no  la  cantem  ja  mai 
i  l'anem  oblidant  de  mica  en  mica. 
Que  no  surti  de  tu  la  nova  veu 
que  desperti  les  coses  adormides  ! 

(To  natural.) 
I,  obrint  el  mas,  la  nova  veu  sonà 
i  ara  aquella  xardor  esmortuïda 
és  un  foc  abrandat  que  va  prenent 
i  fins  les  cendres  de  l'oblit  aviva 
i  l'antiga  cançó  que  havia  mort 
un  chor  de  veus  novelles  l'ha  enfortida. 
Ai.  Anselm,  que  el  ressò  ja  hi  és  respost 
i  que  aquesta  clamor  brunz  a  l'oïda 
més  furient  que  la  remor  del  bosc 
le  nits  de  vent  i  pluja  esfereïda  ! 

ANSELM 

(To  despectiu.) 
Quan  xiula  el  vent  al  bosc  no  em  trenca  el  son. 
ni  per  això  és  menys  bona  ma  dormida. 
I^es  veus  dels  febles  m'han  de  fer  més  fort 
que  l'arrel  d'un  xiprer,  que  un  tronc  d'alzina  ! 

GALOFRÉ 

Pensa  i  ben  pensa,  Anselm,  que  no  ets  tu  sol 
que  has  d'aguantar  la  casa.  I  la  Maria ! 

ANSELM 
S'enfortirà  lluitant  devora  meu. 

GALOFRÉ 
No  en  ve  de  llei,  Anselm.  Què  vols  que  et  diga ! 

ANSELM 

Vós  heu  comprès  si  la  Maria  sap 
que  es  canta  una  cançó  tan  enviliaa  ? 

GALOFRÉ 

Dieu  si  ho  sap  ?  Ja  ho  crec  que  ho  sap  ! 


"ANSELM 


(Violentat.) 
Com  és  ? 


GALOFRÉ 
De  boca  d'un  captaire  l'ha  sentida 
i  de  llavors  no  ha  fet  res  més  de  bo. 
Cap  als  tards  munta  i  baixa  enfellonida 

(Assenyalant  l'escala  de  la  galeria.i 
per  veure  si  la  sent  cantar  de  nou 
quan  els  captaires  tornen  de  la  vila,  ' 
per  acabar  de  treure'n  el  sentit 
que  no  acabà  d'entendre  bé  aquell  dia.  C. 

ANSELM 
I  ara  on  deu  ser? 


GALOFRÉ 
On  vols  que  sigui,  a  dalt. 


A  dalt !  Maria  ! 


ANSELM 

GALOFRÉ 

Seny,  Anselm ! 
ANSELM 


(Molt  fort.).: 
(Espantat.) 


Maria  ! 


MARIA 

(Apareixent  esporuguida  i  baixant  als  braços  de  V An- 
selm.) 

Anselm !  Anselm,  què  hi  ha  ! 

(Posa  les  mans  damunt  de  les  espatlles  de  V Anselm 
i,  declinant  el  cap  una  mica  endarrera,  se'l  mira 
fit  a  fit.) 

ANSELM 
(Prenent-la  amb  les  dues  mans  per  les  temples  i  fent- 
li  declinar  el  cap  una  miqueta  més  endarrera  encara, 
fent  el  cor  dolç.) 

Quin  mirar  tens ! 
Jb  veig  que  encara  no  t'has  fet  prou  forta. 


MARIA 

(Quedant  només  cenyint  amb  un  braç  l'Anselm.) 
Com  vol&  que  m'enforteixi,  oh  Anselm  meu, 
si  em  deixes  tantes  hores  tota  sola, 
abandonada  a  aquesta  por  tan  gran ! 

ANSELM 
A  quina  por  ? 

MARIA 
A  aquesta  por  que  ens  volta. 
Ai  Anselm !    Si  sentissis  la  cançó 
que  canten  els  captaires   aquesta  hora, 
com  t'aniria  penetrant  el  cor 
com. una  veu  de  plany  llunyana  i  fonda! 

ANSELM 
Com  la  sabria  jo  ofegà  aquí  dins  ! 

(Assenyelant-se    el   pit.) 
Quan  aviat  que  li  tindria  morta  ! 
Quan  el  Galofré  em  duia,  de  petit, 
me  la  sabia  tota  de  memòria. 
Avui,  ja  no  la  sé  ni  en  tinc  record, 
que  la  sang  se  l'enduu  i  se'n  fa  més  forta ! 

(Mirant-se-la  cara  a  cara  i  enèrgic.) 
I  aquesta  fortitud  et  manca  a  tu  : 
heure  de  tot  més  sang,   més   vida  nova ! 

MARIA 
(Com  esporuguida  de  no  entendre'l.) 
Quines  coses  de  dir !  Calla  !  Em  fas  por ! 

ANSELM 
[Apartant-se  d'ella  d'una  revolada  i  com  a  ferit  d'una 
mala  fiblada.) 

Com !  Et  faig  por  ?  No  és  la  primera  volta 
que  me  n'adono  que  l'Anselm  fa  por. 

MARIA 

(Atant-se-li   amorosament   per   a   calmar-lo.) 
No  t'ho  volia  dí,  Anselm  meu,  perdona'm! 

ANSELM 

ü     ,  (Apartant-se 'd'ella  i  més  fortï 

ter-te  pó  a  tu  ?  iu'1-) 

MARIA 

No  t'ho  diré  mai  més. 

ANSELM 
No  ets  la  Maria,  tu,  la  meva  dona... 
Es  com  si  jo  em  fes  por  a  mi  mateix 
Maria ! 

MARIA 
Anselm ! 

(Va  per  tirar-se-li  als  braços  i  ell  se  l'aparta   La  Ma\ 
Td™n)a  ^  Un  pl0rf0rt  '  el  v?ll>  m  ho  sent,  s'alça 

GALOFRÉ 
Anselm,  per  Déu  ! 

ANSELM 

,y,  "  Galofré! 

Vos  ja  sabeu  que  un  dia,   esperançat 

(Assenyalant  la  Maria.) 
amb  aquest  amor  d'ella  que  ara  em  roben 
em  vaig  sentir  prou  fort  per  tornà  al  mas 
(Com  reprimint-se  per  no  dir  paraules  que  atiava  a  d, 
i  decaient  una  mica  de  la  seva  fortitud  ) 
I  que  ara  em  trobi  sol ! 

GALOFRÉ 

No  te  la  roben, 
Anselm  ! 

ANSELM 

Que  no  ho  veieu,  que  li  faig  por! 

MARIA 

ir       *.     u    ,  (Plorant.) 

No  ets  tu ! 

GALOFRÉ 
I  és  clar.  No  pensis  semblant  cosa  ! 
Es  la  història  del  pou,  és  la  cançó. 


ANSELM 

(Decaigut   i  amargat.) 
Maleïda  cançó  que   així  em  revoltes 
els  dies  1  les  nits  !... 

(Adonant-se  que  decau,  fa  un  gest  com  per  sacudir- 
se  aquell  abatiment,  i  crida  :) 

I  ara  dic  :  — Prou, 
de  la  cançó  !• — Que  em  fa  la  sang  més  forta! 

(Exaltat.) 
Si  no  voleu  morir,  no  en  parleu  més  ! 
Deixeu  pels  morts  les  coses  un  cop  mortes! 
I  vós,  Galofré,  ja  podeu  dar  veus 
-de  terme  a  terme  de  la  hisenda  nostra  : 
aquell  que  hi  canti  la  cançó  un  sol  cop, 
no  tornarà  a  cantar-li  una  altra   volta, 
que  mentre  la  cançó  mori  aquí  a  dins 

(Picant-se  el  pit  amb  el  puny.) 
ell  morirà  estrangulat  a  sobre. 

(Estrenyent-se  amb  els  braços  el  pit,  en  actitud  d'es- 
trangular-hi   algú.    El    vell    Galofré,    esporuguit,    va 
atantsant-se  a  l'Anselm  com  per  rebre'n  ordres  ;    la 
Maria  segueix  plorant  de  cap  a  la  taula.) 
I  si  les  creus  que  s'alcen  pels  tombants 
en  servessin  encara  la  memòria, 
en  faria  pols  trida  dels  camins, 
no  en  deixaria  roca  sobre  roca . 
I  si  encara  sou  vós,  oh  vell  Cabres  ! , 
(Posant-se  en  front  de  la  porta  i  encarant-se  amb  el 
quadro.) 

que  ens  recordeu  vostra  funesta  història, 
el  foc... 

MARIA 
(Interrompent   i    agafant-se-li   als    braços    que    ell    té 
aixecats  apostrofant  al  vell  Cabres.) 
Vell  Cabres,  no! 

GALOFRÉ 

Anselm,  per  Déu  ! 

ANSELM 
(Apartant-se  de  la  Maria  i  fent  una  rialla  sarcàstica.) 
També  us  fa  pó  aques  tros  de  tela  roja? 

Doncs  ja  el  veureu  cremar !  Vós,  vell  Cabres 

per  vostres  crims  i  tots  els  crims  dels  vostres 

per  si  us  haguéssiu  deslliurat— en  va— 

de  cremà  al  foc  d'aquest  infern  que  ens  conten, 

{Despenjant  el   quadro   el  tira  al  foc  amb  fúria 

foc  fa  una  flamarada.) 

cremeu  aquí,  que  prou  ho  mereixeu  ! 

{La  Maria  esporuguida  fuig  xisclant  per  la  porta  d 

fons.  El  vell  Galofré  aixeca  els  braços  al  cel.) 

GALOFRÉ 
Si  els  morts  d'aquesta  casa  no  ens  perdonen 
estem  perduts,  Anselm.  Oh  Déu  del  cel! 

ANSBLM 
{Atansant-se  exaltat  a  la  porta  per  on  ha  marxat l 
Mana.) 

I  tu,  Maria !   Tu,  la  meva  dona  ! 
Vés  !   Vés !  Ja  pots  anar  per  sempre  més. 
Pren  una  canya,  ajunta't  amb  els  pobres, 
i,  quan -vingui  el  capvespre,  canta  amb  eíls  : 
a  ta  veu  la  cançó  es  farà  més-  forta 
i  jo  em  faré  més  fort  amb  la  cançó... 
Pren  una  canya...  ajunta't  amb  els  pobres... 

GALOFRÉ 
.        ,  i  {Enèrgic  per  calmar-lo 

Anselm,  que  et  beus  el  senv !  Anselm,  per  Déu 
per  ella  i  pel  teu  fill  que  se  t'emporta  ■ 

ANSELM 
Ni  ella,  ni  el  fill  meu  que  se  m'enduu, 
ni  Déu,  ni  vós,  ni  jo  tenim  prou  força' 
per  a  trencà  el  camí  d'un  desig  meu  :      *^ 
que  si  acabés  amb  tot  això  que  em  volta 
i,  al  quedà'm  sol,  encara  m'adonés 
que  aquesta  història  em  fibla  la  memòria, 
el  camí  del  cavall  embenat  d'ulls 
que  llençà  cingle  avall  la  Reina  Mora 
és  ben  obert  encara  per  tòhom, 
i  encara  hi  ha  cavalls  que  se'ns  emporten  ■ 
i,  per  si  l'esma  no  ens  hi  mena  prou, 
hi  ha  la  petjada  de  les  dues  potes  ! 

Galofré... ! 

(Queda  sobtat  al   sentir  que   criden  a  la  porta,  cap 

al  fons.) 

ALEIX 

(Del  fons.) 
Anselm ! 

ANSELM 
(Dolent-li  que  el  seu  amic  el  trobi  en  aquell  estat.) 

Oh  !   L'amic  meu  !  L'Aleix  ! 
(Es  deixa  anar  abatut  al  banc  i  qu-eéa  de  cap  a  la 
taula  panteixant  fortament.) 

GALOFRÉ 

(Per  ell.) 
Bé  ha  tardat  prou  ! 

ALEIX 

(Entra  amb  la  Maria  per  la  mà,  i  en   to  de  queixa 
i  molt  suaument  diu  a  l'Anselm  :) 

I  doncs,  amic !     > 

•     ANSELM 

Aleix  ! 
Ja  veus  quina  dissort  la  de  ma  casa  ? 

(El  vell  Galofré  se'n  va  a  asseure's  vora  el  foc.) 

ALEIX 
Com  vols  que  no  la  vegi,  amic  Anselm  ! 
(Assenyalant  à  la  Maria,  que  romandrà  recelosa  al 
costat  de  l'Aleix.) 

si  l'he  trobat  plorant  desconhortada ! 
Com  es,  amic,  que  un  home  fort  com  tu, 
no  sàpigues  servar  asserenada 
aquesta  mar  de  passions  que  et  mou  ? 

ANSELM 
Ai,  amic  meu^cA-leix !  Això  t'estranya  ? 
No  veus  que  pels  voltants  d'aquest  mas  meu 
sempre  hi  brunz  aquest  vent  de  tramuntana 
amb  brogits  de  llegendes  i  cançons 
i  amb  aquesta  fortor  de  sang  humana 


dels  crims  que  ens  hi  recorden  tantes  creus 

i  les  roques  que  en  semblen  ensagnades  : 

aquestes  roques  vives  com  tu  i  jo 

i  que  ens  sembla  que  bleixin  de  vegades  ! 

No  veus  quina  negror  que  té  aquí  el  bosc ! 

I  aquestes  coves  fondes  i  fumades 

que  et  sobten  al  tombar  d'aquests  camins 

de  tota  la  muntanya ,'  d'aquí  a  Prades, 

amb  ulls  al  fons  de  sers  que  un  hom  no  sap 

si  et  miren  amb  recel  o  bé  t'encalcen ! 

I  vols  lluitar  en  contra,  tot  açò 

amb  una  vida  massa  asserenada  ? 

ALEIX 

.    -  {Molt  dolç 

Oh !  No,  Anselm,  no !  Per  què  ?  Que  hi  vols  lluitar 
No  hi  convivim,  i  ben  tranquils,  nosaltres  ! 
Encara  em  faràs  creure  que  ets  tu  sol 
que  t'avives  les  ombres  i  els  fantasmes! 
Et  planys  dels  que  et  recorden  els  teus  morts 
i  tu  veig  que  hi  vols  lluita  i  t'hi  encares. 

(A   la  Maria,  que  s'ha  anat  tranquil•litzant 
Com  tu  que  et  deixes  dur  d'aquesta  por 
i  et  creus  que  és  maleïda  aquesta  casa. 
Si  vostra  casa  maleïda  fos, 
no  hi  foren  beneïdes  tes  entranyes  ! 


Amic ! 

Aleix ! 


ANSELM 


MARIA 


(Somrient  enternit.) 


ALEIX 
Tots  dos  vos  escolteu 
tantes  veus  de,  cançons  aventurades 
i  no  sabeu  senti  i  està  amatents 
al  fet  més  gran  que  s'obra  entre  vosaltres. 
Esteu  a  punt  de  veure  naixè  el  fill 
(L'Anselm  i  la  Maria  es  van  atansant  poquet  a  po( 
i  somrient  a  l'Aleix  atrets  per  la  seva  dolçor.) 
que  ha  de  tornar  la  joia  a  aquesta  casa. 
Ja  s'ha  acabat,  Maria... 

GALOFRÉ 


(Interrompent  i  fent  eco.) 
S'ha  acabat ! 


ALEIX 

aquesta  soledat  que  ara  t'espanta  ; 
que  un  fill  omple  una  casa,  ell  tot  sol, 
de  festes,  d'alegrois  i  d'esperances. 
Tu,  Anselm,  et  creies  redimí  aquest  mas, 
avivant-hi  de  nou  aquestes  flames  ; 
només  un  fill  pot  reviva  una  llar 
i   la  pot  abrandar  de  noves  flames  ! 
Sota  aquesta  rojor  de  cel  ponent 
beneïu-hi  el  nou  dia  que  s'atansa, 
aquest  nou  dia  que  omplirà  de  llum . 
el  mas,  el  bosc  i  tota  la  muntanya. 


(Seguint.) 


MARIA 
Serà   vermell   i   ros ! 

GALOFRÉ 


(Emocionada. 


Fort  com  son  pare ! 
Fort  com  son  pare  i  dret  com  un  xiprer 
que  desafia  el  temps-  i  les  ventades. 
Humiliarà  els  que  cantin  la  cançó ! 

ALEIX 

No  hi  pensis  més!   Retornarà  la  casa! 

ANSELM 

(Emocionat.) 
Oh  beneït  amic  ! 

(Allargant   els   braços  a  la  Maria.) 
Maria ! 
(Llençant-se  al   braços   de   l'Anselm.) 

MARIA 

Anselm ! 
(S'abracen.  El  vell  Galofré,  que  ho  ha  sentit,  s'ai- 
xeca i,  caminant  amb  els  braços  enlaire  com  per  abrar 
çar-los,  avança  cap  al  mig  de  l'escena,  client  tremo- 
lós i  fent  d'èco.)    . 


GALOFRÉ 
Oh  beneït  amic  !   Anselm  !   Maria  ! 

TELO   RÀPID 


s-N 


ACTE  SEGON 


Al  ions  la  galeria  del  Mas  Cabres.  A  l'esquerra  del  fons 
es  veuen  els  darreres  del  mas  i  la  paret  del  corral.  Per  da- 
munt de  la  paret  es  veu  una  llenca  de  cel  roig  d'una  claror 
de  posta  que  hi  va  morint.  Cap  a  l'esquerra,  també,  i  una 
mica  apartat  del  mas  hi  ha  el  pou  :  és  un  pou  vell  mig  en- 
runat, i  té  el  brancal  en  forma  de  capelleta  coberta  tota 
per  uns  llargs  penjolls  d'eura.  A  la  dreta  i  arredossada  a  la 
paret  del  mas  hi  munta  una  barana  de  fusta  que  dóna  a  la 
galeria.  Passa  un  camí  de  banda  a  banda  de  l'escena  i  es 
perd  al  fons  del  bosc  que  hi  ha  a  l'un  costat  i  a  l'altre.  En 
aixecar-se  el  teló  apareix  el  vell  Galofré  assentat  al  primer 
esgraó  de  l'escala  i  fent  teies  damunt  d'un  piló,  i  la  Maria 
en  una  cadireta  baixa  plegant  robeta  de  bolquers,  que  es 
veu  que  acaba  de  cosir  i  posant-la  5  un  paneret  que  té  al 
seu  devora. 

-  ■ 

GALOFRÉ 

Tindrem  un  Nadal  fred. 

MARIA 
Ja  ho  podeu  dir. 
Cap  als  tards  al  defora  ja  fresqueja. 

GALOFRÉ 
Iy'airet  d'ahí  al  matí  era  de  neu. 

MARIA 
Es  que  als  tossals  ahir  ja  se'n  hi  veia. 

(Amb  molta  enyorança.) 
I  tan  poc  que  nevava  al  nostre  mas. 
Al  Mas  del  Frare  molts  hiverns  no  hi  queia 

un  borralló  de  neu  ni  per  salut. 

Galofré,  aquest  hivern  em  fa  un  respecte... 

GALOFRÉ 
Què,  per  la  neu?  No  ha  pas  de  fer-te  por. 
L'avi  de  l'home  teu  ja  ho  deia  sempre  : 
—Any  de  neu  any  de  Déu.— I  any  d'abundor. 

MARIA 

I  aquí  hi   deu  nevar  sempre  ! 


(Amb    sentiment. 


La  Florentina  ! 


FLORENTINA 

(Del  fons  de  cap  a  la  dreta.) 
Ave  Maria ! 
GALOFRÉ 


MARIA 
Si  que  ho  és.  Veniu. 

GALOFRÉ 

,.,       ,   ,,  ,  (Una  mica  enriolat.) 

Deu  et  do  bones  tardes,  Florentina 

FLORENTINA 
(Entrant.   Es   una-velleta   tota   corbada   i  dolça    Per 
basto  porta  una  canya,' duu  mocador  del  cap  i  espat- 
lla avall  li  cau  un  mocador  de  punta  fet  tot  de  retalls 
de  roba  de  diferents  colors.  Al  braç  hi  portà  una  cis- 
tella de  nança  i  de  dues  tanques  per  on  treuen  el  cap 
diverses  herbes  boscanes.) 
Déu  i  la  Verge  i  el  pare  Sant  Magí 
ens  lliuri  de  doló  i  de  malaltia. 

GALOFRÉ 
Amen.  Que  no  es  perdés  per  l'escolà. 

FLORENTINA 

T  v    „  (A   la  Maria.) 

La  senyoreta,  què.  Esperant  el  dia? 
Ja  l'encomano  a  Déu. 


(Rient.) 

MARIA 

Ja  ho  podeu  fer, 
que  prou  ens  cal. 

FLORENTINA 

Venint  li  he  collides 
les  herbes  que  he  trobat  de  més  virtut  : 
puniol,   farigola,   sajolida, 
per  quan  sigui  que  vingui  l'hereuet... 

GALOFRÉ 

(Interrompent.) 
Si  Déu  vol! 

FLORENTINA 

(Seguint.) 
Ha  d'estar-ne  proveïda. 
(Va  traient  les  herbes  quan  les  anomena.) 
La  senyora  partera  es  refarà 
amb  tupinets  de  sopes  ben  bullides 
amb  un  brotet  de  puniol  florit 
que  els  hi  tregui  de  l'oli  la  sentida, 
I  si  ha  de  pendre  algun  guisat  més  fi, 
li  fóra  encar  millor  la  sajolida. 
La  farigola  li  farà  un  bon  flam 
per  escalfà  i  deixar  amorosida 
la  muda  i  els  bolquers  de  l'infantó. 

MARIA 

(Molt   enternida.) 
Com  sap  fer-se  estimar,  la  Florentina  ! 
Oh,  si  sabia  que  contenta  em  fa ! 
Galofré,  ans  no  se'n  vagi  la  padrina, 

(Alçant-se   i  plegant  la  feina  que  feia.) 
poseu-li  el  cistellet  ben  proveït. 

GALOFRÉ 

(Content.) 
Ja  sé  el  què  em  toca  fer  de  cada  dia. 

FLORENTINA 

(Prenent  amorosament  la  mà  de  la  Maria.} 
Que  bona  que  és  per  mi ! 

2  I 


34 


MARIA 

(Tornant  de  sobte  a  la  seva  preocupació  de  sempre.) 

No  hauríeu  vist 
si  els  pobres  ja  sortien  de  la  vila  ? 

FLORENTINA 
Na  servidora  ve  del  Mas  de  Baix  ; 
no  li  puc  dir. 
(La  Maria  se'n  va  per  l'escala  que  dóna  a  la  galeria.) 

GALOFRÉ 

(Per  ell,  sentint-la  pujar.) 
Aquesta  galeria  ! 

FLORENTINA 

(Atansant-sJhi.) 
Doncs,   Galofré,   què  hi  ha  aquí  al  Mas  Cabres, 
que  tot  el  poble  en  va  i  tothom  en  parla 
i  tornen  a  cantà  aquella  cançó 
del  pou  i  de  les  ànimes  que  hi  parlen  ? 

GALOFRÉ 
Sí,  mira?..  Coses  de  l'Anselm! 

FLORENTINA 

Vols  dir  ? 
GALOFRÉ 
Al  volè  obrir  de  nou  aquesta  casa, 
no   va   faltar-li   que   l'amonestà. 

FLORENTINA 
Però,  tu  ho  creus,  Galofré,  que  el  pou  parla  ? 
Tu  hi  has  sentit  cap  veu  ? 

GALOFRÉ 

Jo!  Ni  ningú 
que  no  sigui  família  de  la  casa. 
FLORENTINA 
Vols  dir  que  ells  dos... 

GALOFRÉ  <     - 

Veus...  ells  no  fóra  estranv 

sabent  els  crims  dels  avis  dels  seus  pares... 
Ja  saps  que,  quan  un  té  un  remordiment, 
la  consciència  costa  d'acallar-la. 

FLORENTINA 
Que  costi  an  ell  no  és  res  de  l'altre  món, 
però  a  la  jove...  ?  Em  deixes  tot  parada! 

GALOFRÉ 
Ai,  Déu  te  fassi  bona  !  El  camí-ral 
del  «Mas  Cabres»  baixava  al  «Mas  del  Frare», 
i  home  o  dona  que  es  deslliurés  dels  uns 
ja  l'esperaven  famolencs  els  altres, 
que  es  feien  un  senyal  de  dalt  dels  cims. 

FLORENTINA 
Ui !  Jesús  !   Quines  coses,  Déu  ens  valga ! 
Tan  tranquils  que  hi  jugàvem  vora  el  pou 
quan  eres  rabadà  i  jo  acompanyava 
aquell  ceguet,  Déu  l'hagi  perdonat ! 
"Ja  no  ho  recordes,  tu  ? 

GALOFRÉ 

(Enternit  i  joiós.) 
Com  si  fos  ara ! 
Com  vols  que  no  em  tecordi  d'aquells  temps 
que  tenia  tan  clara  la  mirada, 
que  ja  et  veia  apuntar  d'una  hora  llunv 
i  t'hí  veia  lluir  les  arrecades  ? 
Mes,  ai,  que  la  tristor  vingué  després ! 
Quan  vaig  perdre  la  vista  t'enyorava  ; 
doneta  com  t'hauria  volgut  jo 
no  vaig  poder-t'hi  veure  poc  ni  gaire. 

FLORENTINA 

(Molt  dolçament  i  enternida.) 
I  que  de  pressa  que  han  passat  els  anys  ! 
Tan  velleta  que  sóc,  si  em  veiés  ara  ! 

GALOFRÉ 

(Com  un  infant.) 
I  aquell  u...  u...  u...  que  feia  el  p©u, 

quan  hi  cridàvem  frec  a  frec  de  cara ! 

FLORENTINA 

I  aquella  por  que  ens  feia  la  foscor, 
quan  no  hi  vèiem  lluí  una  gota  d'aigua. 

GALOFRÉ 

I  aquell  brunzir  que  hi  feien  tan  estrany, 
les  pedres,  quan  hi  queien  aplomades 
i  no  es  sentien  arribar  al  fons... 
I  per  oi  el  brunzir,  que  encar  durava, 
cloíem  ulls  i  arrugàvem  tot  el  front, 

(Ho  fa  molt  infantinament  com  si  s'hi  trobés.) 
i  a  Pobrils  ens  trobàvem  cara  a  cara. 
No  ens  reflectia  l'aigua  a  baix  del  pou, 
però  ens  sabíem  veure  l'un  en  l'altre. 
Fins  m'he  arribat  a  creure  que  algun  cop 
ens  vam  besar  i  tot  sense  adonà'ns-en  : 
que  teníem  tots  dos  el  mirà  humit 
i  els  llavis  mig  oberts  com  les  magranes. 

FLORENTINA 

I  que  de  pressa  que  han  passat  els  anys ! 
Tan  velleta  que  sóc,  si  em  veies  ara ! 

GALOFRÉ 

Ja  ho  pots  dir,  Florentina !   Do'm  les  mans  : 
vull  veure  si  les  tens  molt  arrugades. 

(Ella  les  lii  dóna.  Palpant-les-hi  molt  amorosament.) 
Quina  frescor  de  fruites  hivernals  ! 
I  quina  olor  de  poma  escalivada ! 
I  quins  cabells  que  deus  tenir  més  blancs ! 
Mai  a  la  vida  t'era  vist  tan  clara ! 

FLORENTINA 

(Dolcíssima.) 
I  que  de  pressa  que  han  passat  els  anys ! 
Tan  velleta  que  sóc,  si  em  veies  ara ! 
(Queden  els  dos  sobtats  que  han  sentit  cridar  l'An- 
selm cap  a  la  dreta.) 


ANSELM 

(Del  fons.) 
Maria  ! 

GALOFRÉ 

(A    la  Florentina.) 
Es  l'Anselm  que  ve  del  tros. 

ANSELM 

(Entrant.) 
Veig  que  encara  aneu  forta,  Florentina  ! 

FLORENTINA 
(Anant  caminant  cap  al  davant  de  la  masia.) 
No  cau  la  fulla  que  no  ho  vulga  Déu  ! 

ANSELM 
Sabeu  on  és,  Galofré,  la  Maria  ? 

GALOFRÉ 
(Tot  seguint  a  la  Florentina,  fent-se  de  guia  amb  el 
bastó.) 
Ha  pujat  dalt. 

(Assenyalant   l'escala   de   la   galeria.) 
Me'n  vaig  a  proveir 
la  cistelleta  de  la  Florentina. 

(L'Anselm  va  pujant  Vescala.) 


Passi-ho  bé ! 


FLORENTINA 

(Ja  gairebé  a  la  porta.) 

ANSELM, 

(Del  cap  d'amunt  de  l'escala  ja.) 
Florentina,  adéu-siau ! 

FLORENTINA 
(Girant-se  cap  al  públic  tota  rodona.) 
Amb  Déu  i  amb  la  humil  Verge  Maria 
i  amb  el  gloriós  pare  Sant  Magí  ' 
que  ens  lliuri  de  dolò  i  de  malalties  ! 
(A  l'arribar  l'Anselm  a  la  galeria  s'adona  que  a  V al- 
tre extrem  hi  ha  la  Maria  amagada  darrera  d'un  dels 
pilars  i  escoltant  àvidament  cap  al  bosc  de  l'esquer- 

ra,  on  se  sent  una  remor  fonda  que  es  va  atansa>it. 
LJ Anselm,  en  veure-la,  es  queda  deturat  en  actitut 
d'espiar  què  farà  la  Maria.  Es  Vhora  del  crepuscle 
capvespral  i  una  claror  lleu  de  lluna  va  envaint  a 
poc  a  poc  l'escena.  Cap  a  la  fi  de  l'acte  serà  ja  al 
ple  d'un  clar  de  lluna.  Va  passant  algun  captaire,  i, 
en  ser  en  front  del  pou,  fan  una  mica  de  marrada 
de  por.  La  remor  s'ha  anat  atansant  i  arriba  tot  un 
chor  de  captaires  :  homes,  dones,  joves  i  vells  i  al- 
gun noi.  L'escolta  amb  *una  aviditat  suprema  per  si 
sent  tot  el  què  diuen.) 

CAPTAIRE    I.er 

(Jove.  A  una  captaire.) 
Roser,  ja  som  al  pou  del  Mas  Cabres. 
Ja  podeu  fer  tres  creus.  Feu-les  ben  fetes. 


ROSER 

Ja  ets  un  bon  taramabana  ! 


(T'<?Híi. 


CAPTAIRE    I.er 

No  us  fa  por  ? 

ROSER 
Si  me'n  fa,  dius  ?  Si  mai  tingués  la  pena 
d'haver-hi  de  passar  la  nit  a  prop, 
prou  me  li  passaria  com  les  llebres. 

CAPTAIRE    I.er 
Dones  jo  fins  en  beuria,  d'aquest  pou. 
Ja  veieu  si  me'n  fa  de  poc  respecte. 

CAPTAIRE  2. on 

(Molt  vell.) 
No  ho  féssiu  pas.  Que  Déu  vos  en  reguard ! 
Les  aigües  d'aquest  pou  són  aigües  tèrboles, 
deuen  ser  com  les  aigües  de  la  mort  : 
roges  de  sang  i  amb  un  regust  de  cendra. 

CAPTAIRE  3-er 
No  tingueu  por  que  en  begui  mai  ningú. 

Les  aigües  d'aquest  pou  no  es  poden  heure  : 
són  tan  profundes  que  ni  es  veu  el  fons. 
Tan  sols  un  dia  a  l'any  diu  que  es  desperten 
i  van  creixent,   creixent  fins  a  mig  pou... 

CAPTAIRE   2. on 
Fins  a  mig  pou,  has  dit?  A  flor  de  terra. 
Que  no  et  recordes  la  cançó  que  diu  : 
Munta  l'aigua  a  flor  de  terra — tèrbola   i  roja  de  sang.» 

CAPTAIRE   3.er 
I  s'hi  senten  nit  i  dia — com  hi  criden  malaurats 
1  vell  Cabres  i  el  del  Frare — que  a  l'infern  deuen  cremar.» 

CAPTAIRE  -r.er 
Avia  :   canteu-la  la  cançó  del  pou. 
Tant  de  parlar  del  mas,  i  els  anys  que  és  feta, 
i  no  he  pogut  sentir-la  encara  mai. 

CAPTAIRE    2. on 
Ni  la  podràs  sentir  tota  sencera. 
Eren  els  avis,  que  la  van  cantar  : 
que  els  néts  ja  la  recorden  amb  prou  pena. 

ROSER   - 
~  I  si  l'Anselm,  tornant  al  Mas  Cabres, 
no  hagués  tornat  de  nou  a  alçar  la  llebra, 
avui  no  la  sabria  ja  ningú. 
Prou  que  s'hauria  ja  acabat  de  perdre.  - 

CAPTAIRE    I.er 
Canteu-la  ! 

TOTS 
Sí,  canteu-la  ! 

CAPTAIRE    3-er 

Va,  Roser ! 
ROSER 
Bah !  serà  molt  „que  no  em  vingueu  a  treure 
d'allí  on  m'encalli  jo. 

CAPTAIRE  3-er 

Sí.  Va,  Roser. 

ROSER 

(La  cançó  la  dirà  semmitonada. 
A  la  muntanya  de  Prades — si  hi  havia  dos  hostals, 
nou  portes  tenen  obertes — totes  nou  al  camí-ral  : 
Mas  Cabres  dalt  de  la  serra — Mas  del  Frare  a  baix  del  pl^ 
La  Verge  de  Ciurana — aidi  al  pobre  vianant 
que  la  negra  nit  l'atrapa — .per  aquells  foscos  topants. 
Si  als  quatre  camins  arriba — no  gaire  més  lluny  irà  ; 
les  mules  se  li  deturen — amb  el  cap  esperitat. 
Dalt  del  Coll  de  la  Batalla — un  tió  encès  ha  brandat  : 
les  mules   se  li  deturen — amb  el  cap  esperitat. 
Veuen  una  manta  negra — amb  dos  punyals  encreuats. 
La  Verge  de  Ciurana— aidi  al  pobre  vianant 
que  la  negra  nit  l'atrapa — per  aquells  foscos  topants. 
Si  no  hi  deixava  les  unces — prou  hi  deixava  la  sang  : 
li  fan  di  una  missa  negra — si  s'escau  ser  capellà, 
i  si  n'era  una  donzella — l'honra  havia  de  deixar. 
La  Verge  de  Ciurana — no  vulgui  mai  perdonar 
el  vell  Cabres  i  el  del  Frare — que  a  l'infern  deuen  cremar 
Tots  els  crims  que  els  dos  vells  feien — el  pou  els  ha  d'ocultar 
Fra  un  pou  en  sense  sola  : — Déu  ho  sap  on  deu  donar. 
Quan  aquells  dos  vells  morien — la  Verge  els  va  castigar  : 
que  s'hi  senten  nit  i  dia — com  hi  criden  malaurats, 
i  aquell  pou  que  no  es  sabia — on  devia  anà  a  parar 
ara  és  ple  d'una  aigua  morta, — tèrbola  i  roja  de  sang. 
Per  morta  i  fonda  que  sigui — s'hi  aviva  un  cop  cada  any 
La  diada  assenyalada, — diada  la  de  Tots  Sants, 
munta  l'aigua  a  flor  de  terra — tèrbola  i  roja  de  sang 
i  s'hi  senten  nit  i  dia — com  hi  criden,  malaurats, 
el  vell  Cabres  i  el  del  Frare — que  a  l'infern  deuen  cremar 
Per  tot  el  Comtat  de  Prades — la  veu  s'ha  anat  escampant 
La  casa  ha  quedat  deserta, — Mas  Cabres  abandonat. 
Ai  del  qui  gosi  tornar-hi! — Ni  la  Verge  li  valdrà. 
Serà  condemnat  en  vida — que  és  la  pena  de  més  dany. 
La  Verge  de  Ciurana — no  vulgui  mai  perdonar 
el  vell  Cabres  i  el  del  Frare — que  a  l'infern  deuen  cremar 
(Els  captaires  s'allunyen  per  Valtra  banda,  de  l'cscc 
na  cantant  la  darrera  estrofa  de  la  cançó.  La  Marit 
s'abalança  mig  pit  enfora  per  escoltar-los  més  ença 
fa.   Quan  s'han  perdut  al  fans,  la  Maria,  alçant  cl 
braços  al  cel  amb  un  gest  de  tragèdia  i  d'exasperació 

es  dirigeix  cap  a  la  porta  del  fons  cridant  també  irà- 
gicament  :) 

MARIA 
(Adonant-se  de  l'Anselm  que  se  li  atansa.) 
Oh  Verge ! 

Anselm,  no  l'has  sentit  cantar  ! 

ANSELM 

[Fred  i   enèrgic.) 
estona  ha  que   ja  t'ataleiava, 
però  he  volgut  deixar-te-la  sentir 
que  així  podràs  apendre  d'oblidar-la. 

MARIA 

(Més  exasperada  encara.) 
Anselm,  no  ho  has  sentit  ?  Som  fills  del  crim  ! 
La  nostra  sang  és  sang  robada  als  altres ! 
Som  fills  del  crim,   Anselm ! 

ANSELM 

(Sang-fred.) 
I  què ! 
Si  aquesta  sang  que  ara  em  bleeix  la  cara 
l'hagués  pogut  robà  el  qui  m'engendrà, 
avui  ja  me  l'hauria  jo  af anyada 
amb  aquest  voler  meu  que  en  fa  el  que  vol 
i  li  trenca  el  camí  i  l'ha  fet^esclava. 
Som  fills  del  crim  ?  I  què  !   Si  en  fóssim  fills 
mal  podria   culpar-se 'ns   a   nosaltres  : 
L'haver  nascut  tu  i  jo  pot  ser  cap -crim? 
(S'enterneix  al  venir-li  la  idea  del  fill  que  esperen.) 
I  si  això  fos,  vols  dir-me,  oh  dona  amada, 
si  també  en  fóra  aquest  fill  meu  que  duus  ? 

MARIA 

(Fortament  entemida.) 
Ell  no !  Són  massa  pures  mes  entranyes, 
l'hem  engendrat  tots  dos  amb  massa  amor 
i  l'esperem  amb  masses  esperances-! 

ANSELM 
Doncs,  si  en  fóssim  tu  i  jo,  ell  fóra  prou 
per  a  rentar-nos  3e  l'antiga  taca. 


Només  tín  fill  pot  revifà  una  llar 
i  la  pot  abrandar  de  noves  flames  ! 

MARIA 

Oh  !  Sí,  Anselm  meu  !   Anselm,  mai  com  avui 
m'han  penetrat  tan  fondes  tes  paraules  ! 
Quant  temps  que  no  m'havies  tu  parlat 
amb  aquesta  tendrò  amb  què  em  parles  ara  ! 
Tan  de  bo  fos  avui  que  ell  arribés  ! 


ANSELM 
Doncs,  què  en  treuràs  de  fer-li  roba  blanca 
i  d'emblanquinà  el  mas  de  dalt  a  baix, 
si  escampes  pels  recons  i  per  tot  casa 
tantes  ombres  de  pó  i  mals  pensaments  ? 

MARIA 
No  ho  faré  més.  Oh!  Parla'm  bé.  a  la  cara! 
Al  teu  alè  em  vaig  tota  jo  enfortint 
i  ja  començo  de  sentir-me  una  altra"! 
Tan  poc  temps  que  1 '.acabo  de  sentir 
i  ja  tinc  la  cançó  mig  oblidada. 

ANSELM 
L'has  d'oblidar  del  tot  i  hi  veuràs  clar  i 

MARIA 
Qh !  Ja  la  dec  tenir  tota  oblidada, 
que  les  ombres  em  semblen  molt  més  lleus 
i  veig  la  teva  cara  molt  més  clara  ! 
No  te  l'hi  havia  vist  encara  mai 
de  quan  érem  fadrins  i  festejàvem  ! 

ANSELM 
De  quan  veníem  a  rondà't  al  mas 
les  nits  de  més  ceMstia  i  lluna  clara  ? 

MARIA 
No  ;  tan  dolç  com  avui  no  ho  eres  pas. 
Mai  t'hi  havia  vist  com  et  veig  ara  ! 

ANSELM 
Només  l'amor  pot  ablanir-me  així. 

MARIA 
(Aquest   idil•li   han  de   dir-lo   com  presos  d'un   encís 
que  fa  que  Vun  no  senti  l'altre,  arribant  a  fer  una 
mena  de  duo.) 
Guaita  la   nit ! 

ANSELM 
Oh,  no !  que  et  veig  la  cara ! 
I  aquells  estels  més  verds... 

ANSELM 

Oh  !   quin  lluí... 
MARIA 
I  aquesta  llum  de  lluna  que  ens  amara  ! 

ANSELM 
d'estels  que  et  veig  al  fons  de  la  mirada  í 

(Pausa  breu.) 
MARIA 
I  aquest  perfum  que  ve... 

■    ANSELM 

Oh !  quina  olor... 

MARIA 
del  bosc  veí !... 

ANSELM 
de  fruita  madurada  ! 

MARIA 
Com  em  va  penetrant...  - 

ANSELM 

Quina  dolçor... 

MARIA 

Anima  endins  ! 

ANSELM 
que  em  ve  de  ta  alenada ! 

MARIA 

La  teva  em  farà  forta  com  tu  em  vols  ! 

ANSELM 
La  teva  ein  farà  dolç  com  em  voldries  ! 

MARIA 
S'atansa  el  fill ! 

ANSELM 
Ja  no  serem  més  sols ! 

MARIA 
Vindrà  ple  d'-esperances  ! 

ANSELM 

I  alegries  ! 

MARIA 

Jo  li  diré  amoretes ! 

(Es  van  atansant  lentament  somrient  i  cara  a  cara.) 

ANSELM 
Jo  cançons! 

MARIA 
Sabrà  fer  ball-manetes ! 

{fa  quasi  frec  a  frec  de  cara.'., 

ANSELM 

(Enter  nidissim.) 
I  petons  ! 
petons,  petons,  Maria  ! 

MARIA 

(Plorant  de  dolçor.] 
Anselm,  petons ! 
(Es  besen  llargament,  i  després  d'una  pausa,  redre- 
çant-se, ella  fa  un  gest  com  per  deixondir-se  i  des- 
lliurar-se d'un  estat  d'ànim  que  la  turmentés.) 
Anselm,  la  teva  dona  ja  és  un  altra. 
-Espantadissa  no  ho  seré  mai  més. 
La  teva  força  m'has  encomanada  : 
les  cançons  de  captaires  i  romeus 
i  el  chor  de  males  llengües  afilades 


m'han  de  lligar  més  forta  encara  a  tu 
que  no  ho  està  el  teu  fill  a  mes  entranyes. 
I  ara  baixa  amb  mi  devora  el  pou  : 
me'n  vull  assegurar  d'una  vegada 
que  no  s'hi  senten  ni  remors,  ni  veus. 
Baixem-hi,   Anselm ! 

ANSELM 
Baixem ! 
(Baixen  tots  dos  per  l'escala,  donant-se  la  mà,  i  en 
sef.al  darrer  esglaó,  avançant  cal  al  pou,  duien  amb 
la  véu  mig  apagada,  com  si  fos  Vèco  d'un  idil•li  que 
mor.) 

MARIA 
Guaita  la  nit ! 

ANSELM 
Oh,  no !  que  et  veig  la  cara  ! 
(Arriben  devora  el  pou  i  escolten  amb  una  suprema 
aviditat  i  amb  un  xic  de  temor  dissimulat,  mig  tom- 
bats  al  brancal  del  pou.  De  sobte  fan  un  gest  d'es- 
glai com  si  haguessin  sentit  quelcom.  Van  per  allu- 
nyar-se'n  i,  com  si  una  força  invisible  els  fermés  de- 
vora el  pou,  hi  romanen  encara.) 


MARIA 
No  sents,  Anselm  l 


(Amb  esglai.) 


ANSELM 
No !  Jo  no  sento  res ! 
(La  Maria,  en  un  estat  d'histerisme  i  amb  una  veu 
monòtona  i  profunda  sembla  talment  com  si  repetís 
maquinalment  i  contra  la  seva  voluntat  unes  veus  que 
li  van  dictant.  En  iot  el  que  resta  d'acte  la  Maria 
dirà  en  aquest  to  tots  els  versos  de  la  veu  que  li 
sembla  sentir  al  fons  del  pou.) 

EL  POU      | 
Dos  cents  anys  ja  fa  que  cremo 
com  una  teia  de  pi. 
Dos  cents  anys  ja  fa  que  cremo 
i  he  de  cremar  sense  fi.... 

ANSELM 

Calla  !  Maria  ! 

MARIA 
Anselm,  no  puc  callar. 
Aquesta  veu  em  crema  aquí  a  la  gola, 
que  me  la  van  dictant  sense  parar. 
Dos  cents  anys  ja  fa  que  cremo... 


(Cor  fort.) 


ANSELM 

(Amb  ira  i  dirigint-se  al  pou.) 
Molts  més  encar  te'n  deuen  esperar ! 

EL   POU 
Tots  els  fills  de  ma  nissaga... 
que  vindran  darrera  meu 
no  els  valdrà  la  Mare  Església... 
ni  la  sang  del  Fill  de  Déu... 
Seran  brots  d'escorça  morta, 
fills  de  Crist  migrats  i  bords... 
No  tindran  tina  hora  bona, 
ni  apendran  la  llei  d'amor. 

MARIA 
Anselm  :  no  sents  el  vell  Cabres  com  crida  ? 

ANSELM 

(To  despectiu.) 
I  què  sap   ell,  d'aquesta  llei  d'amor ! 
si  ell  hagués  tingut  aquests  dos  braços 

(Mirant-se  els  seus.) 
per  abraçar-te  com  t'abraço  a  tu... 

MARIA 

Jo  l'hauria  guardat  dels  seus  mals  passos 
i  ara  seria  en  aquest  cel  que  lluu ! 

EL  POU 
Em  voleu  dir  si  no  es  troben 
aquestos  dos  rius  de  sang 
que  es  busquen  per  la  muntanya 


com  dos  cavalls  desfermats  ? 
'Em  voleu  dir  si  no  és  troben  ? 

ANSELM 
Hi  ha  rius  que  no  es  troben  mai. 

EL   POU 

Si  nJh.i  ha  que  mai  no  es  troben 
aquests  dos  rius  sJhan  de  trobar  : 
els   mena  una  força  cega, 
sols  Deu  els  pot  deturar. 

ANSELM 

(Molt  irat  i  molt  fort,  al  pou.) 
Vell  Cabres! 

MARIA 
Calla,  Anselm  ! 

ANSELM 

No  puc  callar. 
També  sento  una  veu  que  se  m'emporta 
{Fent  gest  de  voler-se  allunyar  del  pou  i  no  podent.) 
i  una  altra  força  em  ferma  com  un  soc. 

MARIA 
I  a  mi  com  uüa  canya  que  tremola! 
Ai,  Anselm,  si  la  Verge  avui  no  ens  val! 

EL   POU 

Es  la  sang  del  vell  del  Frare 

i  la  sang  del  vell  Cabres. 

Ai  del  dia  aquell  que  es  trobin !  v 

No  els  valdrà  ni  cl  Fill  de  Déu. 

ANSELM 

(Amb  esglai,  però  fort.) 
Com  !  Calla  !  Calla  !  Aquests  dos  rius  de  sang 
érem  tu  i  jo,  Maria  !   No  són  d'altres. 
Es  la  sang  del  vell  del  Frare 
i  la  sang  del  vell  Cabres  : 
els  mena  una  força  cega, 
sols  els  pot  deturar  Déu... 


MARIA 

(Fent  èco.) 
Es  la  sang  del  vell  del  Frare, 
és  la  sang  del  vell  Cabres... 

ANSELM 
(Fent  un  gest  de  contrarietat  d'haver-se  deixat  de- 
primir i  reaccionant  amb  més  força,  diu  al  pou  :) 
No!  No!  Vós,  vell  Cabres  i  el  vell  del  Frare, 
cremeu  tranquils,  que  els  rius  de  vostres  sangs 
ja  s'han  trobat  i  no  han  sortit  de  mare. 
Som  fills  dels  vostres  fills  !   Del  nostre  abraç 
n'ha  nascut  un  amor  corn  una  flama 
i  n'ha  de  naixe  un  fill  encar  més  gran 
que  serà  fort  com  jo  i  bell  com  sa  mare. 
Cremeu  tranquils... 

MARIA 
Per  Déu,  Anselm  meu  !  Prou  ! 

ANSEI/M 
que  prou  que  ho  mereixeu. 

ED  POU 
No  els  valdrà  la  Mare  Església 
ni  la  sang  del  Fill  de  Déu. 
No  serà  bell  com  sa  mare 
ni  serà  fort  com  V Anselm, 
serà  l'espavent  de  Prades, 
de  llevant  fins  a  ponent, 
serà  mig  home  i  mig  bèstia 
per  escarment  de  la  gent. 

MARIA    - 

(Follament    exasperada.) 
No  sents,  Anselm.  Què  porto  dintre  meu? 

ANSELM 

(Serè  i  fort.) 
Es  el  teu  cor,  Maria,  que  t'enganya. 

MARIA 


(Estat  de  follia  i  com  si  tingués  la  visió  del  seu  fill 

que  ja  s'atansa  cap  a  ella.) 

Fill  meu,  jo  et  veia  ros  com  un  fil  d'or 

i  ara  et  veig  amb  els  ulls  de  terenyines, 

amb  les  mans  semes  i  amb  les  dits  més  prims 

que  unes  potes  d'aranya,  fines,  fines... 

(Es  va  enretirant.) 
Anselm,  treu-me  aquest  fill ! 
(Com  allimyant-se'l  amb  els  braços  del  seiv  davant.) 

No  em  besis,  no! 
(Fa  dos  xisclets  aguts  i  tràgics  i  fuig  corrent  esbojar- 
rada bosc  endins.  L'Anselm,  al  veure's  vençuda  la 
seva  dona  per  la  veu  del  pou,  dubta  un  moment  molt 
breu  ;  però,  redreçant-se,  s'atansa  de  nou  al  pou  i  li 
crida  amb  més  ira  que  mai.) 

ANSELM 

(Amb   to  d'escarni.) 
No  els  valdrà  la  Mare  Església, 
ni  la  sang  del  Fill  de  Déu. 

(Queda  suspens  un  breu  moment,  però  de  sobte  crida 
amb  un  riure  sarcàstic.) 
Doncs  ja  els  valdrà  l'amor  i  el  voler  meu! 
(Llençant-se  cap  al  bosc  en  recerca  de  la  Maria,  crida.} 
Maria !  Maria ! 


TELO  RÀPID 

ACTE  TERCER 


Una  gran  sala  d'una  masia  de  pagès.  Soni  al  Mas  Cabres. 
Al  rnig  una  taula  mig  parada  i  amb  estovalles  blanques. 
A  un  dels  costts  una  calaixera  d'època.  Per  tot  el  volt  mo- 
bles per  l'istil  de  la  calaixera.  A  un  dels  angles  una  petita 
taula  amb  gots,  plats,  ampolles  i  el  demés  parament.  Al 
fons  una  finestra  immensa  per  on  es  veuen  unes  gran  mun- 
tanyes plenes  de  sol  :  són  les  muntanyes  de  Prades  i  és  el 
sol  d'ún  mig  dia  setembral.  A  la  finestra  s'hi  veu  una  ban- 
dera vermella  que  voleia  al  carrer.  La  Martina  i  la  Maria 
van  parant  poquet  a  poc  la  taula. 

MARTINA     . 
Vols  dir  que  trigaran  a  veni,  els  homes  ? 

MARIA 
No  poden  trigar  gaire.  Ara  mateix 
han  tocat  a  alçar  a  Déu. 

MARTINA 

Ja  fa  una  estona. 

■    MARIA 

(Somrient.) 
Sí,  però  avui  ja  saps  que  els  capellans 
van  a  poquet  a  poc  i  amb  parsimònia. 

MARTINA  *    ■ 
No,   dona  sj  ja  deuen  ballà  el  ram  ! 
I  enguany  que  el  meu  Aleix  i  que  el  teu  home 
són  el  prohoms  del  Sant,  ja  pots  comptai 
que  voldran  que  la  festa  sigui  bona. 

MARIA 
Niugú  ho  diria,  no?,  del  meu  Anselm! 

MARTINA 
Ja  ho  pots  dir,  ja.  Oh,  i  quina  joia 
quan  veié  voleiar  per  primer  cop 
la  bandera  del  Sant  a  casa  vostra. 

MARIA 
I  haguessis  vist  el  noi !  De  bon  matí 
me  l'he  trobat  a  mig  a  mig  de  porta, 
amb  l'espardenya  blava,  els  mitjons  fins,  ; 
faixa  de  seda,  la  camisa  forta 
i  amb  un  clavell  al  trau  i  un  altre  al  pols. 
Ni  el  milió  hereu  fadrí  i  de  casa  bona. 

MARTINA 
Com  no  han  d'estar  contents,  si  fins  enguany 
no  havíeu  fet  mai  festa  a  casa  vostra, 
si  fins  enguany  encara  el  Mas  Cabres 
no  havia  obert  de  bat  a  bat  les  portes 
a  coneguts,  a  estranys  i  forasters, 
a  homes,  a  minyons,  a  rics  i  pobres  ! 
Ja  em  veig,  aquesta  tarda,  el  teu  Anselm 
fent  de  prohom,  voltat  de  tot  el  poble, 
quan  vinguin  al  refresc  de  Sant  Miquel, 
repartint  pa  beneït  i  bona  coca 
i  avellanes  torrades  i  pinyons 
i  vi  ranci  i  mistela  de  la  dolça. 
Com  no  han  d'estar  contents,  si,  de  tant  goig 
que  avui  hi  ha  al  ma's,  fins  en  traspua  enfora  ! 

v  ■ 
MARIA 
Ja  h'o  pots  dir !  La  bandera  del  Patró 
Sant  Miquel  fa  una  llum  damunt  la  porta 
que,  al  traspassà  el  brancal,  el  cor  ja  et  diu 
com  la  casa  ha  d'estar  plena  de  joia. 

(Enternida  i  entristint-se  de  cop.) 
Tan  poca  que  en  tingué  fa  divuit  anys  ! 
I  tan  trista  que  fou  i  tenebrosa 
quan  havia  de  naixe'  encara  el  noi 
i  tota  jo  em  sentia  plena  d'ombres ! 

MARTINA 
JSIo  hi  pensis  niés  :   no  és  hora  d 'entristí 's. 
L'hora  de  l'alegria  ja  s'acosta! 

MARIA 

(Dolcissim-a.'- 
Valga'm,  Martina,  del  teu  home  Aleix, 
que  sap  tant  i  és  tan  bo  quan  aconhorta 
i  em  deia  :  — Una  cançó,  t'has  d'escoltar  ? 
No  ho  serà  gaire  més,  la  casa  sola. 
Quan  arribi  el  teu  fill,  ell  sol  és  prou 
per  omplir-te-la  tota  de  llum  nova. 
I  així  sigué,  Martina  :   al  naixe'm  ell, 
ros  i  rodó  i  vermell  com  una  poma, 
ja  no  he  passat  mai  més  ni  un  dia  trist. 
Ij  si  sovint  encara  el  cor  em  plora, 
no  ho  estranyis,  Martina  :   és  del  goig 
i  de  l'enterniment  que  tot  em  dóna. 

PROSPU 

(Del  fons  de  la-  porta  de  V escala.) 
Maria  ! 

MARIA 

(.4   la  Martina.) 
El  masover  de  baix.  Pugeu  ! 

PROSPU 

(Entrant   content.) 
Bon  dia  Déu  els  dó  i  la  compadia  ! 

MARIA   I  MARTINA 
Bon  dia,  Prospu ! 

PROSPU 

(Amb  entusiasme.) 
Què !  Que  no  ho  sabeu  ? 

MARIA 
Què  hi  ha,  Prospu  ? , 

MARTINA 
Què  hi  ha? 

PROSPU 

Ni  vós,  Martina  ? 
(Eljreconte  aquest  l'ha  de  fer  una  mica  a  la  pagesa, 
però  discretament  perquè  no  quedi  massa  còmic.) 
Vinc  de  la  plaça  a  veure  ballà"  el  ram. 
Enguany  sí  que  ha  estat  cosa  lluïda ! 
Al  davant  de  l'església  hi  queia  un  sol ! 

MARIA 

{Encuriosida.) 
Però,  què  hi  ha  ? 

PROSPU 

Quan  han  sortit  de  missa 
i  el  seu  home  encantava  el  ram  major, 
tots  els  fadrins  i  hereus  que  allí  hi  havia 
es  prenien  la  posta  :   quinze,  vint, 
quaranta  cinc,  qui  més  en  donaria. 
De  sobte  s'ha  sentit  cridà  una  veu  : 
— Dues  unces  pel  ram. — Ningú  respira  ; 
s'hauria  oït  a  dalt  del  campanar 
el  tic  tac  de  la  pèndola  que  hi  pica. 
Però,  al  veure'l  sortir  cap  al  sagrat 
del  porxo  del  davant  de  cà  la  vila, 
d'alegria  i  de  crits  no  en  vulgueu  més. ! 
Ni  quan  arribà  en  Prim ! 

MARIA 

D'entens,  Martina? 

FLORENTINA 
Què   vols  dir  ? 

PROSPU 

Que  és  l 'hereu,  l'Anselm  petit, 
que>  balla  el  ram  major! 

•  MARTINA 

{Com  felicitant-la.) 
Ja  ho  sents,  Maria  ! 

MARIA 

(Enternida.) 
Sí !    Que  content  que  deu  estar,   l'Anselm ! 

PROSPU 
Qui !   son  pare  ?  Ja  ho  crec  !   Volia  riure, 
però  ha  acotxat  el  cap  i,  si  és  tot  sol, 
prou  hauria  plorat  de  l'alegria. 

MARIA 
Al  veure'l  tan  guarnit  de  bon  matí,  , 
a  mi  el  cor  ja  m'ho  deia.  Ho  creus,  Martina  ï 

MARTINA 

I  que  content  que  deu  estar,  l'Anselm  ! 

GALOFRÉ 

(De  baix  a  l'escala.) 
On  sou  ? 

MARIA 
Ja  van  venint.  Sents  ?  El  Galofré  ! 


(Entrant. 


GALOFRÉ 

Déu  vos  guard ! 

MARIA   I  MARTINA 
Déu  vos  guard ! 

PROSPU 

Què  hi  ha  de  bo  ? 

GALOFRÉ 
Què  vols  que  hi  hagi,  Prospu  ?  Esperant  l'hora. 
Anant  passant  els  dies  com  un  pot. 

PROSPU 

Qui   dies  passa   anys   empeny,   Galofré. 

GALOFRÉ 
No  cal  empenyé'ls,  no  :   prou  via  fan, 
que  no  es  deturen  pas,  ni  se  n'entornen. 

MARIA 

(A    Galofré.) 
Que  no  heu  anat  al  ball  ? 

MAR  TINA      - 

No  hi  heu  anat  ? 

GAIvOFRE 
Que  si  hi  he  anat  ?  Ai  Déu  us  fassi  bones  ! 
El  cor  em  plora  encara  de  content 
d'haver  sentit  el  noi.   I  amb  quina  solta 
que  ha  oferit  dues  unces  d'or  pel  ram  ! 
Així  ho  feia  l'Anselm  quan  era   jove. 
Ara  ho  recordo  com  si  fos  avui. 
Si  n'hi  havia  vist  quanyar,  de  toies  ! 
Per  a  veure'l  ballar,  el  teu.  hereu, 
hauria  dat,  Maria,  d'una  volta, 
els  pocs  dies  que  em  puguin  ja  restar 
de  viure  en  aquest  món... 

MARIA 

Ja  us  crec,  Galofré. 

GALOFRÉ 
I  mireu  si  me'n  sento,  de  content, 
que,   avui,  morir-me  no  em  doldria  gota, 
perquè  veig  l'alegria  d'aquest  mas 
que  tants  cents  anys  es  veu  que  n'era  fora. 

PROSPü 

{Bromejant.) 
Ja  ho  crec  :   teniu  raó.   Sols  a  l'entrà-hi 
ja  es  sent  una  oloreta  que  retorna. 

MARTINA 

(Rient.) 
El  Prospu  ja  s'hi  troba! 

GALOFRÉ 

(Reprenent  el  mateix  to.) 
Era  ben  trist 
que  un  home  com  l'Anselm,   d'un  cor  tan  noble 
i  tan  bo  per  tothom — prou  ho  saps  tu — , 
per  mossos,  per  mitgers,  per  rics  i  pobres, 
s'hagués  de  veure  així  abandonat! 

(Enter  nida.) 


I  la  Maria  ?  Vols  més  bona  dona  ? 
Tot  per  una  cançó !   Com  si  tothom 
no  sabés  el  que  són,  aquestes  coses  ! 

MARIA 

Només  vós  el  sabeu,  els  sofriments  : 
vós  i  l'Aleix. 

MARTINA 

(Que   va  feinejant.) 
Que !   Vós  i  tot,  Galofré  ? 
No  és  hora  d'entristí's  avui.  Aneu  ! 

MARIA 
Es   d'alegria ! 

GALOFRÉ 

(Fent  èco.) 
Es  d'alegria,  dona. 

(Se  senten  unes  remors  a  Vescala.) 


(Corrent  a  la  porta.) 


MARTINA 
Mireu  :  ja  són  aquí! 

MARIA 

(Corrent-hi  també.) 
Sí,  que  són  ells  ! 

MARTINA 

(De  dins  de  Vescala.) 
Senyors  prohoms  :  que  sigui  l'horabona  ! 
(Entren  tots  a  V escena.  Van  al  davant  V Anselm  i 
V Aleix,  vestits  de  negre  i  amb  una  gorra  d'aquelles 
de  seda  de  la  paleta  curta.  Els  acompanyen  aquells 
dos  mossos  que  a  l'acte  primer  l'Anselm  havia  tret 
de  casa  :  van  mudats  a  la  pagesa.  Es  van  assentant 
tots  davant  de  la  finestra,  menys  les  dues  dones  que 
queden  dretes  guaitant  embadalides  llurs  homes.) 

MOSSO    I.er 

k  •  ■'.  -  (A   les  doncs? 

Que   sigui  l'horabona  ! 


(Rient.) 


MOSSO   2. on 

Per  molts  anys ! 

ALEIX 

Ouina  oloreta  de  llorer  que  feu  ! 

'  ANSELM 
Quina  blancor  de  taula  ben  parada  ! 

.  MARTIN  A 

(Irònica.) 
No  els  sents,  Maria  ?^I  que  us  penseu  que  és  poc, 
.tenï  els  prohoms  de  Sant  Miquel  a  taula  ! 
(La  Martinet,  després  d'un  moment  d'haver  dit  això, 
anirà  entrant  i  sortint,  acabant  de  dur  el  que  falti  a 
la  taula.) 

MARIA 
I  tenir  la  bandera  al  finestral ! 

ANSELM 
I  que  l'hereu  d'aquesta  antiga  casa 
hagi  ballat  per  primer  cop  el  ram ! 
L'haguessis  vist,  Maria,  quina  gràcia ! 

MARIA 

(Sofnrient  entcrnida.) 
L'ha  ballat  amb  pubilla? 

ANSELM 

Dona,   és  clar  ! 

ALEIX 
Amb  la  rossa  del  Mas  de  l'Estelada. 

PROSPU 
1  a  fe  que  anaven  ben  aparellats! 

GALOFRÉ 

(.4   la  Maria.) 
Ja  ho  sents  !  La  vols  encar'  de  millor  casa  ? 

Sí!  Sí! 


MARIA 
(Gairebé  no  podent  paridr  d'enterniment.) 


ANSELM 
Quan  jo  encantava  el  ram, 
tantost  s'oí  la  seva  veu  que  -talla  : 
— Dues  ünces  pel  ram — ,  com  ja  nie'l  veig 
sota  aquell  sol  i  a  mig  a  mig  de  plaça 
més  dret  i  més  lluent  que  l'espasí 
de  Sant  Miquel,   els  ulls  se'm  feien  aigua 
i  atansant-me  a  l'Aleix  he  hagut  de  dir  : 
— Guaita'l,  que  fort !   Oh  !   si  el  veiés  sa  mare  ! 

ANSELM,  FILL 

(De    baix  a   l'tseala.) 
Pare! 

ANSELM 

(Anant  cap  a  la  porta.) 
Sembla  que  el  sento!  Sí,  que  és  ell! 
(S'alcen  tots  i  s'atansen  cap  a  la  porta.  Entra  l'An- 
selm fill.  Es  un  jove  de  divuit  anys,  mudat  a  la  pa- 
gesa i  segons   la  descripció  que  n'ha  fet   sa  mare  :  i 
espardenyes  blaves,  faixa   de  seda  i  un  clavell  ver- 
mell al  trau.  Tothom  el  volta  donant-li  mostres  d'a-, 
legria  i  felicitacions.  Sa  mare  queda  mirant-sc'l  em- 
badalida.) 

ALEIX 

(A    l'Anselm  fill.) 
Saps  que  l'heu  puntejada  amb  molta  manya  ! 

PROSPU 
I  molt" ben  avinguts! 

MOSSO     I.er 

No  hi  ha  hagut  pas 
cap  parella  com  ells  ! 

MOSSO   2. on 

Prou  se'ls   miraven! 

ALEIX 

(Atià  Maria  i  assenyelant  el  noi.) 
Ja  el  veus,  Maria,  com  llueix,  l'hereu ! 

ANSELM,  FILL 
(Infantil,  amb  una  mica  de  fatxenda  i  a  la  seva  mare.) 
Dues  unces  del  ram  ;  no  ?  Dues,  mare ! 

MARIA 
Dues   unces  ! 

ANSELM 
Ni  dues  ni  dos  mil 
foren  mai  res,  ni  ara  són  de  plànyer, 
quan  sigui  pel  bon  nom  del  Mas  Cabres. 

ANSELM,  FILL 
Dues...!    I  he  convidat' els  castellaires  ! 
Ara  vindrem  amb  els   «xiquets  de  Valls». 

(Escoltant  cap  a  la  finestra.) 
Ja  se  senten  al  Mas  de  l'Estelada ! 

■  (Al  Prospu  i  mossos.) 
Anem-los  a,  buscar ! 

(Se'n  va  amb  el  Prospu  i  els  mossos.) 

ALEIX 

(A  l'Anselm  i  pel  noi.) 
Ja  és  bé  com  tu  ! 

MARIA    ' 
Veus  ?  Dels  castells  n'estic  enquimerada  ! 


ANSELM       " 

Enquimerada!    Espatllant-se   es  fan  forts! 
L'Aleix  i  jo  ben  bé  no  érem  encara 
tan  grans  com  ell,  i  avui  no  hi  havia  any 
qtie  no  aixequéssim  el  pilar  de  quatre  ; 
tan  segurs,  que  l'hauríem   aixecat 
arran  del  cinglerar  de  Ciurana. 

MARIA 

Que  m'hauria  agradat  veure'l  ballar! 


(Rient.) 

GALOFRÉ 

(Per  ell.) 
I  a  mi  també! 

ALEIX 

(A   la  Maria.) 
Ja  estàs  contenta,  ara  ? 

MARIA 

(Enternint-se  altra  vegada.) 
Com  vols  que  no  n'estigui,  amic  Aleix, 
si  aquesta  casa  avui  ja  és  tota  una  altra, 
i  ja  tenim  tan  gran  el  nostre  hereu 
i  tan  fort  com  tu  i  ell  el  somiàveu ! 
Tu  i  ell  :  que,  en  mi,  prou  ho  sabeu  tots  dos 
que  hi  lluitaven  la  pó  i  les  esperances. 
Valga'm  lAnselm,  que  és  fort,  i  els  teus  consells 
i  la  Mare  de  Déu  de  Ciurana  ! 

ANSELM 

(Reptant-la.) 
Maria  ! 

ALEIX 

(Igual.) 
Que  no  és  hora  d'entristí's  ! 

MARIA      . 
Es  d'aleçria. 

GALOFRÉ 


Es  l'alegria  d'ara 


(Per  ell  i  fent  èco.) 


ALEIX 
(Amb  una  gran  lentitud  i  expressió.) 
Amb  aquells  temps  no  hi  penseu  més. 
Si  cap  ombra  en  restava  encar'  poc  clara, 
ja  s'ha  esvaït.  Traient-ne  una  cançó, 
tota  tu  has  de  sentir-te'n  deslliurada! 

ANSELM 

(A   l'Aleix.) 
Quan  tu  i  jo  érem  fadrins  i  anàvem  junts, 
si  cap  pubilla  mai  ens  desairava,         _ 

fins  que  li  havíem  tret  una  cançó 
no  quedàvem  tranquils  altra  vegada. 

ALEIX 

(A   la  Maria.) 
Ja  la  saps,  la  cançó !  Si  mal  hi  hagué, 
no  el  feres  tu, 

(Per  l'Anselm.) 
ni  ell,  ni  els  vostres  pares. 
Foren  els  vells  de  temps  molt  més  antics 
i  a  l'altre  món  ja  diuen  que  ara  ho  paguen! 

ANSELM 

(Escèptic.) 
I  encara,  Aleix,  anem-ho  a  sapiguer 
si  és  la  cançó  només  qui  els  condemnava 
i  qui  els  ha  anat  culpant  de  tots  els  crims 
que  per  aquests  tombants  han  fet  tants  altres. 
Que,   si  els  hagués  donat  per  fer-los  grans, 
ja  serien  Patrons  de  la  muntanya 
i  aquestes  creus  que  ara  ens  recorden  crims 
potsé  ens  recordarien  grans  miracles  ! 

MARIA 

(Recelosa.) 
I  si  fos  cert ! 

GALOFRÉ 

(Fent  èco.) 
I  si  fos  cert ! 

ANSELM 
I  si  fos  cert  ?  No  diuen  que  ja  ho  paguen  ? 
Doncs  que  cremin  tranquils.  Ni  tu  ni  jo, 
no  vols  pas  que  paguem  les  culpes  d'altres  ! 

ALEIX 
I  si  fos  cert,  Maria,  tu  ja  ho  saps  : 
d'arbres  de  mitja  soca  corsecada 
i  de  més  d'una  arrel  ben  morta  i  tot 
en  surten  tanys  novells  i  amples  brancades. 
Del  magraner  més  bord,  un  bon  empelt 
en  treu  la  millor  flor  de  les  magranes! 

ANSELM 

(Joiós  de  V exactitud  de  la  comparació.) 
Aleix !  I  aquesta  flq  és  el  nostre  Anselm ! 

(A   la  'Maria  molt  fort.) 
Si  mai  altres  cançons  aventurades 
ens  tornessin  a  fer  sentir  de  nou 
que  m'he  casat  amb  tu  i  no  amb  una  altra 
perquè -érem  aquells  rius  que  es  van  cercar 
de  sang  del  vell  Cabres  i  el  vell  del  Frare, 
digue'ls  ben  fort,  ben  fort  :   — Cremeu  ranquils  ! 
Ja  s'han  trobat  i  no  han  sortit  de  mare. 
Som  fills  dels  vostres  fills  !  Del  nostre  abraç 
n'ha  nascut  un  amor  com   una  flama 
i  n'ha  nascut  un  fill  encar  'més  gran, 
fort  com  jò  i  bell  com  tu  que  li  ets  mare, 
que  ballà  el  ram  major  i  amb  una  mà 
ha  portat  la  bandera   majorala 
i  amb  un  pilar  de  quatre  al  seu  damunt 
ha  anat  pujant  escala  per  escala. 

MARIA 

No  tinguis  por  que  les  sentim  mai  més, 

aquelles  veus  mig  fondes  i  apagades 

que  semblaven  venir  d'un  altre  món 

i  era  el  meu  cor,  Anselm,  qui  les  dictava  : 

el  meu  cor  exaltat  per  la  Cançó 

que  els  dies  i  les  nits  ens  revoltava. 

Ara  no  hi  ha  més  cants  que  els  de  l'Anselm, 

ni  altra  veu  se  sent  per  la  muntanva  : 

que,  al  cantar  ell,  retrunyen  tots  eis  cims, 

fins  el  Mont-Sant  que  s'alça  a  l'altra  banda. 

ANSELM 

"  (Es  senten  remors  sota  la  finestra.)' 
Em  sembla  que  ja  tornen  a  sè  a  baix. 

MARIA 

No,   Anselm  :    deuen  sè  els  pobres  de  la  capta. 
La  Martina  que  els  dóna"  el  pa  i  el  vi. 


ALEIX 

(Guaitant   a    la   finestra.) 
Els  pobres   són  i  ells  que-  ja  s'atansen. 

FLORENTINA 

(De    baix   estant.) 
Senvò  Anselm  ! 

GALOFRÉ 
(Content  i  anant  cap  a  la  porta.) 
Florentina  !    Oh  !   Pugen  ! 

MARIA 

(Anant  cap  a  la  porta.) 
Pugeu,  que  avui  teniu  un  lloc  a  taula. 

FLORENTINA 

(Entrant,    molt   velleta.) 
L'enhorabona  pel  senyor  prohom 
i  la  seva  senyora  agraciada  ! 

ANSELM 

(.4    la  'Florentina.) 
Gràcies. 

(A    tots.) 
Ja  són  aquí ! 
(Fent  un  senyal  com  fent  deturar  uns  que  se'n  van 
camí  enllà.) 

Ei !   Escolteu ! 
No  us  allunyeu  del  mas,  oh  vells  captaires  ! 
Vosaltres  que  sabeu  tots  els  camins 
i  de  tot  en  treiu  una  complanta  : 
dels  clars  de  lluna,  i  de  les  nits  de  vent, 
dels  dies  de  turmenta  i  de  bonança, 
dels  bels  d'anyell  i  dels  udols  de  llop, 
dels  cants  de  grill  i  del  brogir  d'aranyes, 
del  vagabund   errant  i  els  pelegrins, 
del  traginer  i  del  pagès  que  llaura, 
del  frare  i  de  la  monja  caminants, 
dels  vius  i  dels  difunts  de  cada  casa  ! 
Vosaltres  que  amb  el  to  d'una  cançó 
sabeu  salvar  o  condemnar  les  ànimes ! 
Si  amb  el  to  d'una  antiga  ja  heu  damnat  ~ 

la  dels  difunts  més   vells  d'aquesta  casa, 
amb  un  de  nou  salveu  l'hereu  Anselm 
que  nasqué  fort  com  jo  i  bell  com  sa  mare, 
que  ha  sapigut  matar  les  veus  del  pou, 
i  d'aquella  aigua  roja  i  ensagnada 
n'ha  fet  una  aigua  clara  com  la  llum 
que  brillarà  damunt  la  nostra  taula. 
Avui  el  fons  del  pou  é's  més  lluent, 
més- dolç  i  més  profund  que  una  mirada, 
reflectint-s'hi,   de  dia,   aquest  cel  blau, 
i,  de  nit,  la  celístia  i  l'estelada. 

EL  POBLE 
{De  sota  la  finestra  creix  la  remor  de  poble.) 
Visca   l'hereu   Anselm  !    Visca   l'hereu ! 

ANSELM 
Mireu-se'l !   Es  aquell  que  va  al  davant, 
amb  un  clavell  encès   a   cada  galta    , 
i  la  faixa  vermella  de  carmí 
i  amb  aquell  caminar  que  talla  l'aire. 
No  us  allunyeu,  que  us  vull  al  meu  costat ! 
Vull  que  el  vegeu  sentat  al  cap  de  taula ! 
(Se  senten  unes  grans  remors  al  dessota  la  finestra 
i  de  sobte' hi  'esclata  una  cançó.) 

EL  CHOR 
Oh  Verge  de  Ciurana  ! — volgueu-nos  afavorir  ! 
Obriu-nos,  quan  sia  hora, — les  portes  del  paradís'. 
(Mentre  canten  la   cançó  van  entrant  la  Martina,  el 
Prospu,  els  mossos  i  poble.) 

ALEIX 

(Amb  fervor.) 
La  cançó  nova  ha-  començat ! 

(En  acabar-se  tot  just  el  darrer  vers  de  la  cançó,  en- 
tra l'Anselm 'fill.  El  seu  pare,  assenyalant-lo,  diu  a 
la  Maria.) 

ANSELM 
I  és  la  -cançó  del  nostre  Anselm,  Maria! 

